Evropi trebaju alternative - Može li balkanska železnička ruta postati nova kapija ka Aziji? - Pluton Logistics\nNajzeleniji vid prevoza, simbol privrednog razvoja zemlje i ostali epiteti koji najčešće idu uz železnicu, tokom poslednjih nedelja i u Srbiji se pominju češće nego ranije. 2021. – Evropska godina železnice, istovremeno je i “godina velikih investicija” u železnicu u Srbiji (i još većih najava). Tokom septembra, u Beogradu su održana i dva značajna samita, a zemlje Zapadnog Balkana potpisale su i Deklaraciju o posvećenosti železnici, najavljujući zajednički, jedinstveni pristup u njenom razvoju. Istovremeno, još jednom su osvetljeni poražavajući podaci – da je ogroman deo pruga na Zapadnom Balkanu za brzine do 60 km, s jednim kolosekom itd., da je skoro polovina mreža u izuzetno lošem stanju, kao i možda najsimptomatičniji: da uprkos investicijama od oko 2 mld EUR u proteklih 15 godina, uslovi i kvalitet usluge nisu promenjeni u skladu sa uloženim.\nSa stavljanjem železnice u fokus u celoj Evropi, sve je više reči o značaju uspostavljanja efikasnog železničkog sistema Zapadnog Balkana, ne samo za države ovog regiona, već i za Centralnu Evropu kojoj bi to garantovalo bolje povezivanje sa komercijalnim partnerima u Aziji. Na talasu evropskih zelenih promena i uz dostupna finansijska sredstva, čini se da je ovo trenutak kada bi i Srbija, figurativno i praktično, konačno mogla da “uhvati pravi voz”. No, na tom putu stoje joj različite organizacione, a pre svega infrastrukturne poteškoće, čije prevazilaženje neće biti jednostavno.\nNa Železničkom samitu Zapadnog Balkana, održanom pod sloganom „Budućnost je na šinama“, Zajednica evropskih železničkih i infrastrukturnih kompanija (CER) pozvala je na uključivanje Zapadnog Balkana u Trans-evropsku transportnu mrežu (TEN-T), naglasivši još jednom i zalaganje za adekvatno finansiranje železničkih projekata.\nIzvršni direktor CER-a Alberto Mazzola istakao je značaj ovog regiona za dobro povezanu Evropu.\n– Odgovarajuće finansiranje železničkih projekata prioritet je za Zapadni Balkan – naveo je Alberto Mazzola.\n– Efikasan železnički sistem u regionu će omogućiti Centralnoj Evropi da bude bolje povezana železnicom sa potencijalno veoma važnim komercijalnim partnerima, poput Turske i Bliskog istoka. Moramo iskoristiti sve prilike da podsetimo institucije EU da TEN-T mreža treba da uključuje i balkansku rutu.\nRegion ima veliki potencijal kao kapija ka Evropi, imajući u vidu nekoliko značajnih luka – grčki Pirej koji je povezan sa svim baznim kineskim lukama, hrvatsku Rijeku, crnogorski Bar… Zemlje Centralne i Istočne Evrope imaće koristi od dobre železničke mreže na Zapadnom Balkanu, kako bi imale pristup ovim vitalnim lukama, smatra CER.\nNa značaj železničkog koridora preko Balkana ka Centraloj Evrope za interkontinentalni transport između Kine i Evrope, osvrnuli su se svega nekoliko dana pred Samit u razgovoru za PlutonLogistics i čelnici OBB Rail Cargo Group, jednog od vodećih železničkih preduzeća u Evropi. Grčka, domovina luke Pirej, deo je TransFER mreže kompanije RCG, a ovaj koridor – na kome je i Srbija, smatraju jednim od ključnih u pomorskom segmentu. Zbog toga su upravo čelnici austrijske železničke kompanije, jednog od evropskih lidera, bili dobar sagovornik za komentar o alternativnim lukama za snabdevanje Starog kontinenta robom iz Kine.\nFoto: Infrastruktura železnice Srbije/Investicije na železnici u Srbiji: početak radova na pruzi Niš-Brestovac, prvoj deonici ka Preševu\n– Ako biste se vratili nekoliko godina unazad i procenili evoluciju transporta na koridoru Pirej-Evropa, primetili biste konstantno povećanje obima. Ako pogledate evoluciju u broju TEU-a kojima se rukuje u luci, Pirej je 2007. godine zauzeo 17. mesto među evropskim lukama, a sa povećanjem od 78% u 2020. godini, zauzeo je četvrto mesto, odmah iza Hamburga, sa 5,4 miliona TEU. Luke poput Bremerhafena ili Felikstova već su nadmašene. Očekujemo da će, u onoj meri u kojoj to dozvoljava loše stanje železničke infrastrukture na ovom koridoru – budući da se železnička infrastruktura ne može uporediti sa onom u Zapadnoj Evropi, značaj ovog koridora nastaviti da raste, ali i značaj takozvanih „rezervnih“ koridora koji će se povezati sa Pirejem u sektoru pomorskog transporta, npr. Rijeka, Kopar itd. – smatra RCG.\nNažalost, kako kažu, brzina razvoja železničke infrastrukture ne ide u korak sa rastom potražnje i prometa, “ali to nije slučaj samo na Balkanu”.\n– Zapadna Evropa se, takođe, bori sa ovim problemom i nastaviće to da čini. Ovaj problem se takođe može videti i u intenzitetu drumskog teretnog saobraćaja na autoputevima. Izgradnja Beograd-Budimpešta koridora za velike brzine, koji bi trebalo da učini koridor atraktivnijim, takođe će, nažalost, u narednim godinama imati uticaja na ovaj koridor. Malo je verovatno da će se obim tereta koji prolazi kroz Luku Pirej smanjiti, te će se zato povećati značaj „rezervnih“ koridora povezanih sa Pirejem.\nZa OBB RCG ovaj koridor je među ključnima:\n– Njegovoj važnosti dodatno doprinosi bliska veza sa terminalom RCG BILK, koji je jedan od čvorova naše intermodalne mreže i preko kojeg se pošiljke u okviru naše intermodalne distributivne lokacije dalje distribuiraju širom Evrope.\nKako navode, kompanija planira da “u potpunosti podrži ovaj koridor u budućnosti”.\n– Kao što je nedavno pokazano, evropskom tržištu su potrebne alternative i nije moguće staviti fokus na samo 2 glavna koridora. Zato, na primer, intenzivno radimo i na razvoju koridora Gdanjsk, povezivanju ligurskih luka itd. – istakli su naši sagovornici.\n← Schiebel privodi kraju izgradnju fabrike u Jagodini\nLicenca za transport robe u SLOVENIJI – koje uslove treba ispuniti? →\n18. maja 2017. 19. maja 2017. marko\n16. decembra 2020. 6. januara 2021. Milica Milosavljevic\n23. juna 2020. Milica Milosavljevic


Izraelska policija ispitala premijera Netanjahua\nIsraelski premijer Benjamin Netanjahu na sastanku Likuda u Knesetu 2. januara 2017.\nIstražitelji odreda izraelske policije za finansijske malverzacije ušli su u dobro čuvanu rezidenciju premijera Benjamina Netanjahua, sprovodeći krivičnu istragu navoda o korupciji. Netanjahu je ispitivan tri sata zbog sumnje da je primao neprikladne poklone bogatih pristalica u Izraelu i inostranstvu.\nUkazujući na ozbiljnost slučaja, policija je navela da je premijer upozoren da sve što kaže može da se iskoristi kao dokaz protiv njega. Netanjahu, koji je godinama na čelu konzervatine desničarske stranke Likud, opisao je te tvrdnje kao “neosnovane”, a izraelske medije optužio da vode “lov na veštice.”\nDetalji istrage nisu još poznati. Državni tužilac saopštio je da zbog prirode istrage koja je u toku ne želi da iznosi više detalja ali da će s vremena na vreme razmotriti objavljivanje novih informacija. On je dodao da je istraga počela pre tri meseca ali je posle jedne nove i značajne informacije podignuta na krivični nivo.\nIzraelski mediji nastoje da sklope delove slagalice. Prema izveštajima, Netnjahu je navodno prihvatio poklone vredne desetine hiljada dolara od najmanje dvojice biznismena.\nDruga istraga se odnosi na članove njegove porodice, na primer najstarijeg sina Jaira koji je, prema izveštajim, prihvatao poklone uključujući i besplatna putovanja od australijskog milijardera Džejmsa Pakera. Takođe je potvrđeno da je policija ispitala još jednog milijardera, američko-jevrejskog magnata u svetu kozmetika, Rona Lodera, u vezi sa ovim sluačjem.


Trećina organa državne uprave nije na Internetu Trećina organa državne uprave nije na Internetu – Personal magazin\nTrećina organa državne uprave nije na Internetu\nOcenjivanjem je obuhvaćeno 114 organa državne uprave (ministarstava i organa u sastavu, posebnih organizacija, službi Vlade, kancelarija predsednika i potpredsednika Vlade i upravnih okruga). Analizom je ustanovljeno da 39 organa…\nOcenjivanjem je obuhvaćeno 114 organa državne uprave (ministarstava i organa u sastavu, posebnih organizacija, službi Vlade, kancelarija predsednika i potpredsednika Vlade i upravnih okruga). Analizom je ustanovljeno da 39 organa nema zvanični sajt.\nUprava za Digitalnu agendu izvršila je ocenu usaglašenosti veb sajtova organa državne uprave sa „Smernicama za izradu veb prezentacija organa državne uprave“.\nZaključkom Vlade, organi državne uprave su obavezani da svoje veb prezentacije usaglase sa preporukama koje su navedene u ovom dokumentu, a Uprava za Digitalnu agendu da izvrši ocenu usaglašenosti i o tome izvesti Vladu Republike Srbije.\nCilj ove analize je standardizacija i unapređenje veb prezentacija organa državne uprave, kao i povećanje transparentnosti njihovog rada i podizanje kvaliteta, tačnosti i ažurnosti informacija i usluga organa državne uprave.\nOcenjivanje je sprovođeno tokom jula i avgusta 2011. godine, a preliminarne ocene poslate su na uvid organima državne uprave kako bi ocenjivanje bilo što tačnije, organi obavešteni o stepenu usaglašenosti njihovih veb sajtova sa Smernicama i, na taj način, dobili priliku da izvrše završne korekcije.\nOcenjivanjem je obuhvaćeno 114 organa državne uprave (ministarstava i organa u sastavu, posebnih organizacija, službi Vlade, kancelarija predsednika i potpredsednika Vlade i upravnih okruga). Analizom je ustanovljeno da 39 organa nema zvanični sajt, što čini više od jedne trećine. U eri Interneta, neophodno je da, pružanje informacija o radu organa, kao i lakšeg korišćenja usluga, bude omogućeno i preko veb sajtova organa državne uprave. Obaveza državnih organa da poseduju zvaničnu prezentaciju trenutno nije definisana niti jednim pravnim aktom.\nNapominjemo još jednom da je vršena ocena usklađenosti sajtova sa preporukama iznesenim u Smernicama i da ocene sajtova organa državne uprave ne odražavaju nužno njihov kvalitet. Evaluacija je rađena na osnovu 8 kriterijuma (sadržaj, jezik i pismo veb prezentacije, usluge koje organ državne uprave pruža, grafičko rešenje i dizajn, navigacija, funkcionalnost, tehnologija i domensko ime).\nNajveći broj sajtova ispunjava osnovne zahteve u pogledu grafičkog rešenja i dizajna (93%), kao i u pogledu domenskog imena (83%) – mada, trenutno 12 sajtova nije na gov.rs domenu.\nSvega 30% prezentacija organa državne uprave ispunjava osnovne zahteve vezane za usluge koje organ državne usluge pruža zainteresovanim licima, što znači da samo jedna trećina organa državne uprave usluge pruža i putem Interneta. Iako skoro polovina organa državne uprave ima naveden spisak usluga u okviru Informatora o radu, samo jedna petina je te informacije postavila i na sajt.\nTakođe, 17% organa je usluge iz svoje nadležnosti realizovalo na Portalu eUprava, a samo 4% je postavilo linkove na svojim prezentacijama ka tim uslugama. Indikativno je da je veći procenat organa koji su postavili obrasce za preuzimanje sa sajta, od procenta organa koji su stavili potpune opise procedura za izvršenje usluga (obrasci bez opisa procedure su neupotrebljivi). Samo 4 organa u potpunosti zadovoljava kriterijume vezane za usluge (5%).\nŠto se sadržaja prezentacija tiče interesantno je da iako 84% organa ima različite dodatne sadržaje (video sekcije, isečke iz medija, baze, registre, publikacije), svega 8 organa (11%) ima na svom sajtu osnovne informacije o radu organa (podaci o organu, kontakt podaci, propisi, aktuelnosti, dokumenti, informator o radu, javne nabavke, konkursi i sl.). Najveći broj organa nema na svojim sajtovima informacije o javnim nabavkama i konkursima, akt Pravilnika o sistematizaciji, kao i deo sajta namenjen arhiviranju zastarelih informacija i prethodnih verzija dokumenata.\nPrezentacije organa državne uprave mahom ne ispunjavaju osnovne zahteve u pogledu tehnologije – ne prolaze validaciju u kontekstu ePristupačnosti (dostupnosti sadržaja osobama sa invaliditetom).\nUprava za Digitalnu agendu stoji na raspolaganju svim organima državne uprave, u smislu pružanja stručne pomoći u pogledu primenjivanja preporuka iz dokumenta „Smernice za izradu veb prezentacija organa državne uprave“, pri implementaciji novih sajtova ili unapređenju postojećih.\nNovim Zaključkom Vlade od 29.12.2011. godine usvojen je Izveštaj o oceni usaglašenosti veb sajtova organa državne uprave sa dokumentom „Smernice za izradu veb prezentacija organa državne uprave“, zaduženi su svi organi državne uprave da svoje veb prezentacije kontinuirano usklađuju sa važećom verzijom ovog dokumenta, a Uprava za Digitalnu agendu da periodično vrši analizu usklađenosti i o tome izveštava Vladu.\nTrećina organa državne uprave nije na Internetu was last modified: January 19th, 2012 by Redakcija\nAmerički radar oborio rusku Fobos-Grunt letelicu?\nUsvojen novi Zakon o patentima


Integracija regiona učvršćuje stabilnost Evrope (VIDEO) | Kodex.ME\nIntegracija regiona učvršćuje stabilnost Evrope (VIDEO)\nEvropska unija (EU) se mora konsolidovati da bi bila veća i snažnija, a integracija država Zapadnog Balkana učvrstiće stabilnost evropskog kontinenta, ocijenjeno je na otvaranju konferencije pod nazivom Za Evropu: naučene lekcije komuniciranja procesa evropskih integracija u region.\n08. 06. 2019 - 15:23 Autor: Kodex\nKonferenciju je u Podgorici organizovala Crnogorska panevropska unija u okviru Žan Mone projekta “Komuniciranje Evrope u panevropskim društvima” 2017-2019.\n„U današnjim okvirima, kada EU čini 28 uticajnih zemalja Starog kontinenta, njena vrata su i dalje, čvrsto vjerujem, „širom“ otvorena za nove članice, u prvom redu, Crnu Goru i zemlje regiona“, istakao je Drljević na konferenciji koja je održana u petak.\nPrema njegovim riječima, uprkos izazovima poput rasta euroskeptičnih i nacionalističkih snaga, Bregzita, kontroverzama migrantske krize, te drugim previranjima unutar same EU, ona ostaje snažna ekonomska i politička globalna sila koja baštini temeljne vrijednosti i na najbolji način zastupa interese svojih građana.\n„Upravo je zbog poboljšanja sveukupnog standarda i kvaliteta života građana, punopravno članstvo Crne Gore u EU naš jedini i glavni vanjskopolitički cilj, kojem posvećeno i odlučno težimo“, rekao je Drljević i dodao da na ispunjenju obaveza definisanih evropskom agendom marljivo rade svi društveni akteri, a da o zajedničkim naporima najbolje govore do sada preduzeti reformski procesi.\nOn je podsjetio da je Crna Gora, nakon sedam godina od otpočinjanja pregovara, otvorila 32 poglavlja od kojih su tri privremeno zatvorena, dok se očekuje da će preostalo pregovaračko poglavlje 8 – Konkurencija biti otvoreno ove godine.\nKako je kazao, to potvrđuju i konstatacije iz posljednjeg izvještaja EK o Crnoj Gori u tim poglavljima, u kojima se navodi da je država umjereno spremna za primjenu pravne tekovine i standarda EU, te da je sveukupno u ovoj oblasti postignut određeni napredak.\nDrljević je rekao da evropska ideja živi među građanima Crne Gore, i da je, kako je riječ o jednom od najkompleksnijih procesa u istoriji države, izuzetno važno adekvatno i blagovremeno informisanje građana o svim aspektima evropskog puta, čemu će doprinijeti Strategija informisanja javnosti o pristupanju koju je Vlada donijela krajem prošle godine.\nIntegracija zemalja regiona, kako je ocijenio glavni pregovarač, najbolja je strategija koja učvršćuje stabilnost evropskog kontinenta.\n„Čvrsto vjerujemo da je uspjeh bilo koje države Zapadnog Balkana na evropskom putu uspjeh svih nas. Zato ćemo, kao predvodnik u ovom procesu, nastaviti da sa državama iz okruženja nesebično dijelimo naučene lekcije i iskustva iz pregovaračkog procesa, uvjereni da to doprinosi kvalitetnijoj i bržoj transformaciji regiona i njegovoj integraciji u EU“, poručio je Drljević.\nPredsjednik Međunarodne panevropske unije Alen Terenoar podsjetio je da je prije 16 godina u Solunu održan samit evropskih šefova država i vlada, koji se izjasnio za integraciju Zapadnog Balkana u EU, te da je, nakon okončanja sukoba između naroda bivše Jugoslavije, državama Jugoistočne Evrope bilo saopšteno da će, u skladu sa njihovim željama, moći da pridruže evropskoj porodici.\nOn je ukazao da su od tog regiona samo Slovenija, Rumunija, Bugarska i Hrvatska uspjele da pristupe EU, ocjenjujući da za 16 godina to nije mnogo.\n“Uz tehničke i pravne probleme, koji su službeno objašnjenje, postoje i politički motivi koji su članstvo u EU učinili sve zahtjevninijim i dugotrajnijim“, rekao je Terenoar, ističući da dugo čekajući pravo na punopravno članstvo u Uniji, narodi zemalja kandidata, kao i njihovi politički lideri, dovode u pitanje namjere Brisela i EU.\nPrema riječima Terenoara, geografskim položajem, istorijski i kulturno, evropske države su predodređene, ako to njihovi narodi žele, da se pridruže EU.\nOn je podsjetio na situaciju povodom obilježavanja „Dana D“ u Normandiji, navodeći da „niko nije siguran da li ćemo tokom ovog vijeka živjeti u miru“.\n„Ponovo imamo neku vrstu hladnog rata što je opasno i treba da obratimo pažnju i suočimo sa ovom informacijom, a za to je potrebno da imamo snažnu i ujedinjenu, a ne slabu Evropu. Treba da se ulože napori da se izmijeni Evropa i njene potrebe, za nove generacije“, ocijenio je Terenoar.\nŠef delegacije EU u Crnoj Gori Aivo Orav rekao je da komuniciranje procesa evropskih integracija na Zapadnom Balkanu težak zadatak imajući u vidu kompleksnost procesa i informacije koje stoje na putu komunikacijskih napora.\nOn je kazao da bi Strategija komunikacije EU trebalo da pojasni šta integracije donose svakom pojedincu, koristeći jednostavne riječi, lokalne jezike i način priče koji je blizak svakom građaninu, ali da, nažalost, postoje negativne priče u vezi sa EU.\n“Čujemo konstantno da je EU u krizi zbog Bregzita, migracija i poslednjih šest mjeseci zbog evropskih parlamentarnih izbora. Svi u svijetu znaju šta nije dobro u EU zbog toga što smo transparentni i demokratični, a Unija ne zna šta je pogrešno u nekim djelovima svijeta, jer ta društva ostaju zatvorena. Stoga, molim vas uradite domaći zadatak, popravite stvari kod sebe kući, a onda dođite i pomozite nama“, poručio je Orav.\n„Nezavisni mediji preduslov su dobre i poštene javne debate koji smanjuju prostor za pristrasnost, narative koji negativno oblikuju percepcije i stavove ljudi o EU. U tom smislu nezavisnost Javnog servisa i medija uopšte ostaju od najvećeg značaja za EU“, naglasio je Orav.\nOn je dodao da je EU odlučna da osnaži slobodu medija i podrži i promoviše nezavisne medije.\nKao još jedan značajan izazov za komunikacione napore, šef delegacije EU je istakao svijet dezinformisanja, koji, kako je rekao, šteti ubjeđenjima i prilici građana da budu informisani.\nAmbasador Rumunije u Podgorici, Ferdinand Nađi, govoreći o komuniciranju procesa integracija prije pristupa te zemlje u EU, kazao je podrška stanovištva tom procesu bila izuzetno velika, ali da se, kako se Rumunija bližila Uniji i stanovništvo bolje informisalo, smanjio broj onih koji podržavaju ulazak u EU.4\nOn je kazao da stanovništvo Rumunije, tokom procesa komuniciranja, nije imalo predstavu o poglavljima, početnim mjerilima i “žargonu” Brisela, niti su imali želju da se za to zainteresuju, već ih je zanimalo kako će se pridruživanje Uniji odraziti na njih i koje direktno koristi će imati iz tog procesa.\nOn je kazao da Rumunija, koja predsjedava Savjetom EU, podržava pristup EK kada je riječ o individualnoj procjeni kandidata na temelju zasluga kada je riječ o politici proširenja.\n„Dijelimo procjenu Komisije da EU mora ostati kredibilan partner koji poštuje obećana data zemljama kandidatima, koje su zauzvrat ispunile svoje obaveze. Nedostak odluke o ostvaranju pregovora sa Albanijom i Sjevernom Makedonijom vodio bi ka različitim oponirajućim mišljenima o podršci Unije politci proširenja. Podržavamo i otvaranje posledjeg poglavlja za Crnu Goru koji se odnosi na konkurentnost“, dodao je Nađi.\nPredsjednica CPEU Gordana Đurović kazala je da su na sve tri konferencije koje su do sada organizovali u okviru projekta istakli da je bolja komunikacije potrebna za bolju Evropu, ne samo za države članica i aspirante.\nSamo otvorenim dijalogom o problemima i izazovima možemo krenuti naprijed i ostvarivati evropske stepenice”, ocijenila je Đurović.\nKao drugu poruku tokom dvodnevnog rada, kako je rekla, pokušaće da afirmišu veće angažovanje EU u regionu.\n“Dugo smo i mi čekali Bregzit, izbore i sve evropske izazove, ali sada, sa novim evropskim institucijama, očekujemo da će dobre usluge EU prema našem regionu biti nastavljene. Zašto da ne, ako je potrebno, Evropski parlament ili neka druga institucija, može se naći i u poziciji fasilitatora za određene teme koje je važno da rješavamo u našim bilateralnim i unutrašnjim odnosima u regionu”, rekla je Đurović.\nOna je kao moto i poruku konferencije istakla „više Evrope i integracije u zemljama koje su kulturološki i istorijski odavno u Evropi, sa posebnim akcentom na mlade“.\nĐurović je, osvrćući se na komunikaciju EK sa kojom su bili propraćeni izvještaji za zemlje regiona, kazala da EU poručuje da su vrata otvorena i da politika proširenja predstavlja ulaganje u mir, sigurnost, prosperitet i stabilnost Evrope i Zapadnog Balkana.\n“Mislim da je ta poruka jasna, da to nije samo obostrani ekonomski interes i prosperitet zemlje, nego prosperitet na temeljima stabilnosti i pune integracije u skladu sa evropskim standardima. Svjesni smo da se EU mora konsolidovati da bi bila veća i snažnija, a da mi za taj proces moramo biti spremni”, rekla je Đurović.\nOna je podsjetila na poruke koje se često čuju iz regiona – da je kvalitet važniji od brzine, i istakla da je vrijeme ipak problem.\n“Već dugo pregovaramo i zato sa nestrpljenjem očekujemo jesen u radu evropskih institucija. Spremni smo da nastavimo posvećeno da ispunjavamo svoje zadatke, ali nam treba pomoć da održimo “radnu temperaturue reformi”, kazala je Đurović.\nSmatra da je za Crnu Goru, kao i za i Srbiju, sada najveći izazov da dobije konačna mjerila za vladivinu prava, kako bi to bila prekretnica, koja bi prikazala kraj procesa pristupanja.\nĐurović je rekla da su Crna Gora i Srbija predvodnice u procesu integracija, ali da posebna pomoć treba da bude upućena zemljama koje imaju najviše otvorenih problema (Bosna i Hercegovina, Kosovo i Albanija) i da se na njih ne smije zaboraviti.\nKonferencija će biti nastavljena danas panelima o evropskoj budućnosti i mladima, EU perspektivi i izazovima nakon evropskih izbora, kao i regionalnim izazovima na putu prema Uniji, a na kraju će učesnici usvojiti deklaraciju.


Dosije Ilustrovana Politika: Kada iz državnih medija pozivaju na linč novinara - MediaSfera\nNedeljnik “Ilustrovana Plitika” u utorak je objavio naslovnu stranicu sa natpisom „Psi su pušteni“, koji prati fotografija psa iskeženih zuba, te naslovnim stranama nekoliko nezavisnih srpskih medija. U samoj novini na šest strana prenet je tekst u kome se pojedini mediji optužuju za neprijateljsko delovanje protiv Srbije i postavlja pitanje zašto na takvo delovanje, kako se navodi, Radio-televizija Srbije (RTS) i list „Politika“ ćute.\nNezavisno udruženje novinara Srbije (NUNS) i Nezavnisno društvo novinara Vojvodine (NDNV) ukazali su u saopštenju da je autor spornog teksta u „Ilustovanoj politici“ novinar Đorđe Martić, poznat javnosti kao „urednik „Politike ekspres“ iz 1999. godine, u vreme ubistva vlasnika listova „Dnevni telegraf“ i „Evropljanin“ Slavka Ćuruvije. „Šestog aprila 1999, pet dana pre ubistva Slavka Ćuruvije, objavljen je tekst Miroslava Markovića ‘Ćuruvija dočekao bombe’, koji je iste večeri pročitan i u Dnevniku RTS-a. Taj tekst je bio poternica i neka vrsta najave Ćuruvijinog smaknuća“, podsećaju NUNS i NDNV.\n„Srpski mediji krenuli su ‘na nož’ na predsednika Srbije Aleksandra Vučića. Istovremeno, svaku izjavu ambasadora (SAD) Kajla Skata prenose bez reči na istaknutim mestima kao da ‘mu je svako k’o Njegoševa’ „, piše Đorđe Martić. A politički trenutak Srbije ovako opisuje: „Srbija (je) ušla u period odlučnog obračuna dva autoriteta, autoriteta ekselencije sa, u srpskom jeziku višeznačno zvučnim imenom – Skota i predsednika Srbije Aleksandra Vučića. Pri tome Skot je autoritet u korumpiranoj javnoj i medijskoj sferi, a Vučić je nesporni autoritet u zajednici u Srbiji“.\nAmerička ambasada u Beogradu citirala je reči jednog od osnivača SAD Tomasa Džefersona o značaju i važnosti medija za svako društvo i državu. „Kada bi bilo na meni da odlučim da li da imamo Vladu bez novina ili novine bez Vlade, ne bih oklevao da izaberem ovo drugo“, navela je američka ambasada na tviter nalogu reči Džefersona, a uz taj tvit je emitovan i link na tekst portala Insajder povodom teksta u Ilustrovanoj politici.\nGlavni urednik TV N1 Jugoslav Ćosić ne sumnja da je tekst u „Ilustrovanoj politici“ naručen. „Tekst je apsolutno naručen, oko toga nema spora – taj se čovek (Đorđe Martić) nikada sam ne bi ponovo pojavio. Ali, činjenica da je opet nekako izronio sa takvim stavovima i sa takvim štivom punim mržnje samo je dokaz patologije vremena u kome živimo i situacije u medijima. Ja nemam nikakvu dilemu da je to naručeno“, kaže Ćosić.\n„Meni se čini da Aleksandar Vučić ima čitavu plejadu novinara koji pišu u svojim medijima ono što on ne sme javno da izgovori“, rekao je RSE Draža Petrović, glavni i odgovorni urednik dnevnika „Danas“. „To najbolje dokazuje to da se Vučić nikad nije ogradio od mnogih tekstova u kojima se linčuju novinari u slobodnim medijima i ti slobodni mediji. I mislim da je ovaj Đorđe Martić, urednik ‘Ekspres politike’ iz devedesetih upravo napisao jedan tekst koji bi Vučić mogao da potpiše – samo da nema taj imidž reformatora i proevropskog političara“, komentariše Petrović.\nGlavni urednik nedeljnika „Vreme“ Dragoljub Žarković za RSE kaže da ne treba pridavati preveliki značaj „marginalnom listu kakav je ‘Ilustrovana politika’ „. A eventualne tužbe protiv autora ovakvih tekstova ništa neće pomoći dok se u Srbiji ne desi ono što se dogodilo u Poljskoj, ističe Žarković, aludirajući na predsednika poljske vlade Mateuša Moravjeckog, kome je Apelacioni sud u Krakovu zabrani da širi neistine o opoziciji i naredio da se javno izvini.\n„Važnija je tema ovaj poljski premijer koji mora da se izvinjava javnosti zato što je napadao ljude. Kad mi dovedemo pravosuđe do toga da se predsednik države izvini svima onima koje je uvredio, i to javno, u dva dnevna lista, na nekim televizijama – e, onda možemo da govorimo o nekom napretku. A ovo, šta pišu (zamenik glavnog i odgovornog urednika ‘Ilustrovane politike’ Dejan) Kozić i (autor teksta Đorđe) Martić – pa to je zbilja nebitno“, ocenjuje Žarković.\nNaslovna strana „Ilustrovane politike“ na kojoj ispod natpisa „Psi su pušteni“ i fotografije iskeženog besnog psa stoje naslovnice medija koji su targetirani, može se razumeti kao jasna preteća poruka onima koji pitaju i kritikuju neke poteze vlasti – kaže Biljana Stepanović, potpredsednica NUNS-a.\n„Ako je država vlasnik koji ujedno i upravlja ‘Ilustrovanom politikom’ i niko se iz države ne oglasi na ovakav tekst, ne ogradi se od njega, ne osudi ga, a javljaju se predstavnici vlasti za mnogo manje i benignije stvari, ne znam šta drugo mogu da zaključim osim da vlast, u najmanju ruku, ovako nešto odobrava“, ističe Stepanović.\nVladimir Radomirović, predsednik Udruženja novinara Srbije, za RSE kaže da je tekst u „Ilustrovanoj politici“ još jedan dokaz da država treba da se povuče iz medija. „Država treba da izađe iz medijskog vlasništva da se ovakve stvari ne bi pripisivale Vladi Srbije koja kontroliše paket akcija u Politici AD, koja je izdavač ‘Ilustrovane politike’ „, kaže Radomirović, koji tekst u tom listu ovako komentariše:\n„Izgleda mi kao povratak jedne ekipe koja je vodila ‘Politiku’ tokom devedesetih i sada žele da opravdaju sve ono što su tada pogrešno radili i što je najviše naštetilo samoj ‘Politici’. Žele prosto da opravdaju sve to i da se pokažu kao jedini pravi novinari“, ocenjuje Radomirović.\nNezavisno društvo novinara Vojvodine već razmatra da li će podneti krivičnu prijavu ili tužbu, kaže Nedim Sejdinović, predsednik Društva. „Podsetiću vas da je ovo samo vrhunac dugogodišnje kampanje protiv nezavisnih medija i novinara koju vode i mediji i političari. Svakako će ovo biti tema sastanka Stalne radne grupe za bezbednost novinara, koji čine predstavnici Ministarstva unutrašnjih poslova, Republičkog javnog tužilaštva i medijskih udruženja, a i tema sastanka Tima za dijalog Koordinacine grupe Vlade Srbije za saradnju sa medijima, s obzirom na činjenicu da je naš prvi zahtev koji smo uputili Koordinacionom telu upravo da se zaustavi ova kampanja“, najavljuje Sejdinović.\nAdvokat Slobodan Beljanski objašnjava pravni postupak, ne procenjujući inkriminisani tekst koji nije imao prilike da pročita. „Tužilaštvo može da reaguje samo ako je iz podataka koji su mu dostupni očigledno da se radi o neistinitim informacijama ili o krivičnom delu. Inače, po pravilu, u takvim situacijama trebalo bi da reaguje na krivičnu prijavu koju može podneti medij koji je pogođen, odnosno, društvo ili udruženje novinara koja po svojim statutima vode brigu o integritetu profesije“, reči su Beljanskog.\nDug je spisak onih koji su odbili da komentarišu ili su ignorisali upite RSE upućene povodom spornog sadržaja „Ilustrovane politike“. Direktor RTS-a Dragan Bujošević odbio je da komentariše tekst, podsetivši da je već ranije podnosio tužbu protiv autora ovog teksta Đorđa Martića. Glavni i odgovorni urednik „Ilustrovane politike“ Ognjan Radulović takođe je odbio da govori u ovom trenutku, ali je obećao da će to učiniti uskoro. Direktor „Politike“ Žarko Rakić je isto tako odbio komentar, uz obrazloženje da ne komentariše pisanje drugih medija.\nSuzana Vasiljević: Podnosim ostavku u Nadzornom odboru Politike AD, ne podržavam ovakvu uređivačku politiku\nDanas podnosim ostavku na mesto člana Nadzornog odbora Politike AD, jer ne želim da svojim članstvom dajem podršku ovakvoj uređivačkoj politici, na koju, nažalost, ne mogu da utičem, ali ni vama razlog za neosnovane napade na predsednika države“, navela je danas je u pismu „članovima NUNS-a, NDNV-a i ostalih medijskih udruženja“ savetnica za medije predsednika Srbije Suzana Vasiljević.\nVasiljević je, reagujući na naslovnu stranu i tekst Ilustrovane politike kao i saopštenje NUNS-a i NDNV-a u kojem je navedeno da država preko nje kao člana nadzornog odbora „upravlja“ tim listom i da je vlast naručila sporni tekst Đorđa Martića, navela da je reč o „skandaloznoj naslovnoj strani i tekstu“.\n„Razumem zabrinutost kolega, a razume je i predsednik države. Tim povodom je danas javno reagovao u intervjuu datom TV Prva. Ono što ne razumem jeste da potpisnici ovog saopštenja, namerno ili ne, državu označavaju kao direktnog naručioca ovog sramnog teksta. Ne razumem da znate ko sedi u Nadzornom odboru, a da ne znate da Đorđe Martić nije “glavni autor” (šta god to značilo) Ilustrovane politike, da nije čak ni zaposlen u Ilustrovanoj politici (što stavljanje njegove priče na naslovnu stranu čini još skandaloznijim)“, napisala je Vasiljević.\nKako je istakla, „ne razume da ne znaju da, na osnovu člana 19 Zakona o privrednim društvima, Nadzorni odbor nemaingerencije nad uređivačkom politikom, već je za nju zadužen i odgovoran jedino i samo glavni i odgovorni urednik“.\n„Ne razumem kakve veze ima ‘kraj devedestih kada je Vučić bio ministar informisanja’ sa naslovnom stranom jednog magazina iz 2018. godine. Ne razumem da ne shvatate da je naručilac ovog teksta državi učinio najveću štetu“, napisala je Vasiljević. Ona je podsetila da je „u državnom vlasništvu još uvek nekoliko medijskih kuća – vlasništvo nasleđeno iz prethodnih godina“.\n„Da li zaista mislite da svaki od tih urednika, na dnevnom nivou, kontaktira sa predsednikom države i traži njegovu saglasnost za svaku naslovnu stranu i svaki tekst objavljen u njihovim novinama ili magazinu? Sigurna sam da ne mislite. Potpuno podržavam i razumem vašu osudu naslovne strane Ilustrovane politike, kao i vašu brigu za kolege pomenute u tom sramnom tekstu. Da li je osuda bila dovoljna, ili je bilo neophodno da mene lično, a u stvari predsednika posredno, optužite za sve nesreće od 90-tih pa nadalje, politizujete ceo slučaj, namerno ignorišete zakon i zahtevate od države da ga krši?“, napisala je Vasiljević, najavivši da o svemu ovome želi da razgovara na sledećem sastanku državne Koordinacione grupe za saradnju s medijima i novinarskog Tima za dijalog u ponedeljak 5. novembra.\nIzvor: Radio Slobodna Evropa, UNS\nTagoviIlustrovana Politika mediji napadi naslovna strana novinari\nNarodno pozorište: Jug Radivojević je direktor Drame


BiH mora izabrati: Ili termoelektrane ili dekarbonizacija - Environment Energy Mining Watch Balkans\n9. August 2019. /\n“Okvirna energetska strategija BiH do 2035. godine, koja je na snazi, daje prednost ključnim energetskim strateškim smjernicama BiH s ciljevima i prioritetima za provedbu u narednim godinama. To doprinosi sposobnosti zemlje da rješava pitanja vezana za sigurnost snabdijevanja. Različiti scenariji diversifikacije proizvodnje, opisani u Strategiji, osiguravaju povećanje sigurnosti snabdijevanja, ali odabir i provedbu određenog scenarija ostavljaju budućim akcionim planovima. Većina scenarija dovodi do povećanja udjela fosilne energije u ukupnoj potrošnji, a time i do daljnje karbonizacije, suprotno obavezama vezanim za klimatske promjene”, navedeno je u odgovoru Delegacije EU u BiH na upit Radija Slobodna Evropa.\nAmbasada Švedske u BiH: Poduzeti mjere za smanjenje zagađenja\nReakcije na kineski kredit: ‘Još pola stoljeća zagađenja u BiH’


Danas počinje preuzimanje učesničkih paketa – RMC – Run&More Community\nU Banjaluci i Sarajevu od danas počinje preuzimanje učesničkih paketa za sve takmičare 1. „Vivia Run&More Virtual Weekend“ festivala. Svi učesnici sa mjestom prebivališta u Banjaluci, Čelincu, Derventi, Kotor Varoši, Laktašima, Novoj Topoli, Gradišci, Prijedoru, Prnjavoru i Srpcu svoj učesnički paket i finišersku medalju mogu preuzeti u Banjaluci, u knjižari myBook, na adresi Kralja Petra I Karađorđevića 70.\nSvi učesnici koji po mjestu prebivališta pripadaju Kantonu Sarajevo, svoje učesničke pakete i medalje mogu preuzeti u knjižari myBook u Sarajevu – Vrbanja 1C, sprat -1, Sarajevo City Centar.\nPreuzimanje učesničkih paketa vršiće se uz identifikaciju takmičara uvidom u ličnu ispravu sa fotografijom, kao što je lična karta, pasoš ili druga važeća identifikaciona dokumenta.\nUčesnički paket mogu podići svi trkači koji su se prijavili i uplatili kotizaciju, a finišerske medalje dobijaju samo oni takmičari čija imena se nalaze na preliminarnoj oficijelnoj ili rekreativnoj listi rezultata. (https://runandmore.org/rezultati-2020/)\nTrkač koji preuzme startni paket bez medalje, a naknadno organizatorima dostavi dokaz o istrčanoj potrebnoj distanci, moći će nakon verifikacije rezultata, preuzeti i svoju medalju.\nSvim ostalim učesnicima iz BiH i regiona, trkački paketi biće dostavljeni poštom, u narednih 7 dana, na adresu koja je navedena u vašim prijavama.\nUkoliko je u međuvremenu, kod određenih takmičara, došlo do promjene adrese prabivališta u odnosu na podatke koje ste naveli u prijavama ili ste propustili da u iste unesete vašu tačnu adresu stanovanja, molimo vas, da nam, u što kraćem roku, putem email adrese info@runandmore.org, kontakt telefona +387 66 209 332 ili u inbox na društvenim mrežama, dostavite ispravnu adresu, kako bismo vam poslali vaš učesnički paket.\nS obzirom na česta zatvaranja granica, te pojačane carinske kontrole robe zbog aktuelne situacije vezane za epidemiju korona virusa u BIH i zemljama u okruženju, organizator ne snosi odgovornost za mogućnost eventualnih kašnjenja u isporuci vaših paketa.\nPodsjećamo vas, da ćemo zvanične rezultate objaviti 29.07. na našoj oficijelnoj web stranici.\nOdmah nakon objave zvaničnih rezultata, svi takmičari čije rezultate verifikuje stručna komisija, na oficijelnoj web stranici organizatora (https://runandmore.org/) moći će preuzeti i svoj sertifikat.\nU nastavku vam donosimo odgovore na često postavljana pitanja koja ste na adresu organizatora uputili u proteklim danima\nOn: 24. 07. 2020.\nPrevious Post: Često postavljana pitanja\nNext Post: Prvi “Vivia Run&More Virtual Weekend” ispunio očekivanja\nOn: 03. 08. 2020.\nOn: 29. 07. 2020.


Republika Srpska: Pedofili konačno u registru\nRepublika Srpska spremna da pooštri kaznenu politiku prema seksualnim prestupnicima. Uvid u evidenciju imaće direktori vrtića, škola, sportskih društava\nU poslednjih sedam godina u Srpskoj evidentirano je 268 krivičnih dela protiv polnog integriteta, a u više od polovine slučajeva žrtve seksualnog zlostavljanja bili su maloletnici i to njih 151.\nStatistički podaci MUP RS su porazni i ukazuju da se u 87 prijavljenih slučajeva radilo o pedofiliji, a od tog broja najviše krivičnih dela – čak 63 se odnosi na polno nasilje nad detetom!\nPorast broja otkrivenih i presuđenih slučajeva pedofilije naterao je i Vladu RS da se snažnije uhvati ukoštac s ovim problemom, pa su nacrtom Krivičnog zakonika RS, koji je nedavno usvojen u Narodnoj skupštini RS, pooštrene kazne za počinioce ovih krivičnih dela. Novim zakonom predviđeno je i da se u okviru kaznene evidencije formira poseban registar pedofila, kroz koji bi se vršila kontrola pravosnažno presuđenih seksualnih prestupnika, kako bi se onemogućilo da te osobe dolaze u kontakt s decom.\nSlobodan Zec, pomoćnik ministra pravde RS kaže da registar pedofila neće biti javan, kako bi se sprečile zloupotrebe, ali će uvid u njega moći da izvrše na primer direktori vrtića, škola, sportskih ili kulturno-umetničkih društava… Evidenciju o pedofilima će voditi MUP RS i pristup registru će biti kontrolisan.\n– Registar treba da posluži kao alat na primer direktoru škole da, kod raspisivanja konkursa, spreči eventualno zapošljavanje takve osobe u školi – rekao je Zec.\nPrema njegovim rečima, u registar će biti upisani svi pravosnažno presuđeni pedofili iz ranijeg perioda, a ne samo oni kojima se presude izreknu nakon što zakon stupi na snagu.\nKoliki je tačan broj pedofila u RS za sada nije poznato, ali je sigurno da će se u registru naći imena poput Dragiše M. iz Banjaluke, pravosnažno osuđen na 15 godina zatvora zbog polnog nasilja nad šestogodišnjom kćerkom. Sledi Slobodan T. iz Čelinca koji je zbog zlostavljanja 14-godišnje kćerke i ilegalnog posedovanja oružja osuđen na jedinstvenu kaznu od 15 godina i mesec dana. Dvocifrena kazna zatvora u RS izrečena je još samo Peri Gužviću, koji je osuđen na deset i po godina zbog polnog nasilja nad devojčicama, starim 10 i 11 godina.\nZA SEDAM DANA 5.000 POTPISA\nInicijativu za formiranje registra pedofila u RS pokrenula je kancelarija ombudsmana za decu RS, a usledila je i akcija aktivista Asocijacije psiholoških i poligrafskih ispitivanja u BiH, koji su prošle godine za samo sedam dana prikupili 5.000 potpisa građana koji su podržali osnivanje registra.


Lekarska komora Federacije BiH (FBiH) traži od federalnog Ministarstva zdravlja značajno povećanje ukupnog broja testiranih osoba u tom entitetu, kao i proširenje kriterijuma za testiranje slučajeva sumnjivih na virus korona.\n– Broj testiranih od nešto više od 460 nije dovoljan. Isto tako nije prihvatljiva priča federalnog ministra zdravstva (Vjekoslava) Mandića i njegovog pomoćnika (Gorana) Čerkeza o “racionalnom” postupanju sa testiranjem. Ona je u suprotnosti sa smernicama i preporukama Svetske zdravstvene organizacije – saopšteno je danas iz Lekarske komore.\nIz Komore podsećaju da je praksa drugih zemalja EU takva da se testira puno šire i puno više i da se prioritetno testiraju zdravstveni radnici koji su najviše izloženi riziku, prenosi Srpskainfo.\nDodaju da je testiranje ključno u postavljanju pravog odgovora na epidemiju i omogućava istovremeno praćenje širenja zarazne bolesti u populaciji, te preduzimanje mera na što većem suzbijanju širenja bolesti, pogotovo u vreme prisutne lokalne transmisije, što je i preporuka Svetske zdravstvene organizacije.\nFederalna lekarska komora apelovala je da zdravstvene ustanove u celoj Federaciji obezbede dovoljan broj adekvatne jednokratne zaštitne opreme lekarima i drugim medicinskim radnicima koji se nalaze na punktovima, gde se vrši trijaža potencijalnih zaraženih.\nSTIGLI REZULTATI TESTOVA Đaci i nastavnici iz banjalučke škole NEGATIVNI na virus korona\nBEZ POSLA OSTAJE 200 LEKARA U Federaciji BiH neće izdavati licence nakon napunjenih 75 godina života\nVanredna sednica Saveta ministara: Korona virus jeste u BiH, ali se provode sve mere na sprečavanju


Čanak: Španija i Katalonija moraju da se dogovore, setite se Jugoslavije\nBeta 29. oktobra 2017. 12:55\nPredsednik Lige socijaldemokrata Vojvodine (LSV) Nenad Čanak pozvao je danas vlasti Španije i Katalonije da dogovorom reše sva otvorena pitanja i na taj način spreče eskalaciju krize oko statusa Katalonije, koja je pre dva dana proglasila nezavisnost.\n„Iskustva ratova u bivšoj Jugoslaviji govore da se krizne situacije moraju rešavati razgovorima, a ne upotrebom sile. Nadamo se da će svi politički akteri, kako u Španiji, tako i u Kataloniji, učiniti sve da se očuva mir i da se dopusti demokratsko izabranim institucijama da vode političke procese“, naveo je Čanak u saopštenju.\nPo njegovim rečima, i Evropska unija mora doprineti rešavanju krize u Španiji.\n„Zabrane, raspuštanje institucija, a pogotovo nasilje, nisu demokratska takovina i duboko su protivni principima na kojima počiva savremeni svet“, ukazao je Čanak.\nUNS: REM će doneti odluku da li će rijaliti programi preći u noćni termin\nČvorović: Odlazak Amfilohija otežaće formiranje vlade u…


Iz “Doma zdravlja” – kako protiv hladnoće Banjaluka.com\nIz “Doma zdravlja” – kako protiv hladnoće\nPrema prognozi Hidrometeorološkog zavoda RS, narednog vikenda u banjalučkoj regiji mogu se očekivati veoma niske temperature, a živa u termometru spustiće se i do minus 11 stepeni Celzijusa.\nS obzirom na veoma hladno vrijeme, iz Doma zdravlja Banjaluka savjetuju građanima da izbjegavaju dugo izlaganje niskim temperaturama, posebno rano ujutro i noću. Istovremeno, radi zaštite, potrebno je slojevito oblačenje, tako da spoljni sloj bude nepropusan na vjetar i vlagu, a obavezno treba nositi kapu, rukavice i šal.\nIz „Doma zdravlja” napominju da na ovako niskim temperaturama treba izbjegavati i teži fizički rad na otvorenom, te piti optimalne količine tečnosti, posebno toplih napitaka. Preporučuje se izbjegavanje uzimanja većih količina alkoholnih pića, a poželjno je voditi računa i o odgovarajućoj ishrani.\nSavjeti ljekara odnose se na sve građane, a posebno na starije osobe i hronične bolesnike, koji su najosjetljivi na hladnoću.


Deca od 12 do 15 godina glavni prenosioci kovid virusa | Happy BSC portal\nPREDSEDNIK SE OGLASIO EMOTIVNOM PORUKOM: Volim svoju decu\nBritanski glavni medicinski zvaničnik profesor Kris Viti izjavio je danas da su deca trenutno glavni prenosioci korona virusa i da bi se bez vakcinacije skoro svi uzrasta od 12 do 15 godina u jednom trenutku mogli zaraziti.\n-Definitivno se u ovoj starosnoj grupi dešava značajan prenos virusa. Zapravo, starosna grupa o kojoj govorimo je ona u kojoj se trenutno javlja najveća stopa prenosa, koliko možemo da kažemo- rekao je profesor Viti poslanicima na sastanku koji se ticao procene da li da se deci uzrasta od 12 do 15 godina ponude vakcine protiv korona virusa.\nSvoj deci u toj starosnoj grupi biće ponuđena vakcina nakon što su Viti i njegove kolege prošle nedelje rekli da bi deci vakcinacija koristila u smanjenju smetnji u obrazovanju.\n-Praktično svako nevakcinisano dete verovatno će se zaraziti u nekom trenutku- upozorio je on.


Đukić vraća otpisane - Sportska centrala\nĐukić vraća otpisane\n29 jul 2018. 15:50\nMiroslav Đukić ponovo računa na dvojicu igrača koji nisu bili licencirani za Super ligu Srbije.\nPartizan je do sada licencirao 25 igrača (četiri golmana i 21 igrač) za domaće prvenstvo, a taj spisak “osvežen” je pred nedeljni duel sa Dinamom iz Vranja za defanzivce Bojana Ostojića i Slobodana Uroševića, saznaje Telegraf.\nOstojić je ovog leta bio na pragu odlaska iz Partizana, ali od najavljenih transfera u Tursku, odnosno Kipar nije bilo ništa. Za Uroševića se spekulisalo da će biti poslat na pozajmicu, pošto je izgubio bitku za mesto u timu od mladog Zlatana Šehovića i do ove sezone standardnog Nemanje Miletića.\nPo pravilima takmičenja u Superligi, svaki klub ima pravo da prijavi maksimalno 30 fudbalera na “A listu” tokom trajanja tekuće sezone. A, na “B listi” je spisak igrača neograničen, pod uslovom da na dan 1. januara nisu navršili 19 godina, u kalendarskoj godini u kojoj počinje takmičarska sezona.\nFudbalMilosN- 28 sep 2021. 11:00


Abedi Pele ponosan na Ganu : Nadlanu.com\nAbedi Pele ponosan na Ganu\nObjavljeno 20. jun 2006. / 16:49:44\nVIRCBURG, 19. juna 2006. (Beta-Rojters) - Jedan od najboljih afričkih fudbalera svih vremena, Abedi Pele, izjavio je danas da je ponosan što se njegova Gana konačno takmiči na Svetskom prvenstvu.\nPele je više od 10 godina bio vođa "crnih zvezda" i tri puta je proglašavan za najboljeg igrača Afrike. On je danas posetio ekipu na treningu i rekao je tom prilikom da je dugo čekao da vidi svoju zemlju na Mundijalu.\n"Čekali smo da vidimo Ganu. Videli smo Kamerun i druge, kao što su Tunis i Maroko, i čekali smo na Ganu. Sada smo i to dočekali i nismo nikoga razočarali", rekao je 43-godišnji Pele.\nGana je 11 puta neuspešno učestvovala u kvalifikacijama za Svetsko prvenstvo i tek sada je uspela da dođe na završni turnir.\nU prvom meču grupe E ekipa je poražena od Italije sa 0:2, uprkos dobroj igri, da bi u drugom kolu napravila veliko iznenađenje, pobedivši Češku sa 2:0.\n"Imamo divan tim. Imamo tim koji je jako mlad i vrlo odlučan u nameri da ode daleko na Svetskom prvenstvu, ali ja u isto vreme želim da budemo autsajderi", rekao je Pele, koji je sa Olimpikom iz Marseja osvojio Ligu šampiona.\nOn je rekao da bi voleo da tim ostane miran i koncentrisan, a da priča samo na terenu.\nGana u četvrtak u Nirnbergu igra protiv SAD odlučujuću utakmicu i mogla bi da igra sa Brazilom u osmini finala ako pobedi u tom meču.\nIako nije želeo da razmišlja preuranjeno, bivši kapiten Gane ocenio je da svetski prvak nije bio baš ubedljiv u prve dve pobede, nad Hrvatskom i Australijom.\n"Ali, budite oprezni. Brazil je Brazil. Oni uvek krenu malo polako, a onda podižu formu, tako da morate baš da pazite. Imaju najbolje igrače na svetu", rekao je Pele, koji je jedan od promotera Mundijala u Južnoj Africi 2010. godine.


РУСИЈА ЗАДАЛА ТЕЖАК УДАРАЦ ЗАПАДУ! Ево у којим областима потпуно прекидају сарадњу\nRusija sprema direktan odgovor na američke i zapadne sankcije.\nKontrasankcije će pogoditi Francusku, Veliku Britaniju i ostale zemlje koje imaju „određeni stav“ prema Siriji, najavljuje zamenik šefa Komiteta Državne dume za međunarodne poslove Aleksej Čepa.\n„Reč je o stopiranju međunarodne saradnje Rusije sa SAD i organizacijama koje se nalaze pod američkom jurisdikcijom u nuklearnoj, avio i industriji proizvodnje raketnih motora“, precizira on.\nRuski poslanik Ivan Meljnikov kaže da će zakon zabraniti američkim kompanijama i privrednicima da učestvuju u privatizacijama ruskih kompanija.\n„Biće predviđeni mehanizmi kako da se američki proizvodi na ruskom tržištu zamene domaćim“, rekao je Meljnikov i dodao da će novi zakon poslužiti kao osnova za dalji razvoj ruske ekonomije.\nPrethodno je saopšteno da su poslanici Državne dume, predvođeni predsednikom donjeg doma ruskog parlamenta Vjačeslavom Volodinom, predložili zakon koji bi predstavljao odgovor na antirusku politiku SAD.\nMinistarstvo finansija SAD saopštilo je ranije da su proširene sankcije Rusiji, kao i da su ograničenja uvedena protiv 14 kompanija i 24 činovnika i biznismena, podseća „Sputnjik“.\nA zašto ne dozvole i daljnju zapadnu privatizaciju ruskih kompanija pod određenim uvjetima?!?Pa ako situacija nalaže,onda ih jednostavno"nacionaliziraju",kao i zapad njima!A do tada usvajaju zapadnu tehnologiju,organizaciju,itd.!\nA jel imate vi tamo u Hrvatskoj vase portale?Vi ste u EU,bogati ste,zauzeti i zaposleni,a ovde kao dajete neke komentare?!Sta tebe briga za Rusiju sta ce i kako ce-vi ste ucestvovali u peoterivanju ruskih diplomata!\nMore, izbaciti hijene nacisto iz Rusije, nikakva saradnja.


Volonterski program – Pokret gorana i Centar Volontera Pančevo\n– VOLONTERIZAM KROZ NEFORMALNO OBRAZOVANJE-„VOLONTIRAJMO ZAJEDNO“\nPokret gorana i centar volontera Pančeva u okviru „Goranskog omladinskog kluba“\nsprovodi edukaciju zainteresovanih učenika osnovnih i srednjih škola o značaju volonterizma i volonterskog rada za nevladine organizacije, grad Pančevo i njih same. Obuka se sprovodila u vidu neformalnog obrazovanja-radionica,nastave građanskog vaspitanja i praktičnog volonterskog rada. Projekat „Volonterizam kroz neformalno obrazovanje-volontirajmo zajedno“ osim edukacije ima za cilj i povezivanje učesnika edukacije sa organizacijama različitog karaktera i interesovanja.\nProjekat je osmišljen na osnovu potreba mladih ljudi u Pančevu, ujedno je i odgovor na ono što nam nedostaje i što je problem ne samo Pančeva, nego i ostalih lokalnih zajednica, a to je – aktivizam mladih putem volontiranja. Problem, a ujedno i razlog zbog koga se mladi teško odlučuju da postanu volonteri neke organizacije i daju svoj doprinos jeste nedovoljna inforisanost o značaju volonterizma. Sprovođenjem edukacije utičemo na motivisanje mladih da volontiraju, prevazilaženje predrasuda i strereotipa.


Više novca za agrar, policiju i obrazovanje | Radio Televizija BN\nViše novca za agrar, policiju i obrazovanje\nRebalansom budžeta RS za tekuću godinu najviše dodatnog novca predviđeno je za poljoprivredu, policiju i zdravstvo, dok će najveća smanjenja biti izvršena kod Republičke direkcije za civilnu vazdušnu plovidbu i Agenciji za upravljanje oduzetom imovinom.\nRepublika Srpska 12.07.2014 | 10:52\nRebalans budžeta Vlada RS je usvojila u srijedu, a pred poslanicima Narodne skupštine RS naći će se 15. jula.\nZa više od 70 budžetskih korisnika rebalansom je povećan iznos sredstava za ovu godinu. Budžet je najviše povećan za Agenciju za agrarna plaćanja - za oko 20 miliona.\nOva Agencija bi poslije rebalansa trebalo da raspolaže sa 80,82 miliona umjesto 60,81 milion, a najveći iznos odnosno 18,65 miliona KM planiran je za otplatu dugova.\nVeći budžet je planiran i za Ministarstvo unutrašnjih poslova, a u njihovoj kasi bi umjesto 157,75 miliona trebalo da bude 174,99 miliona KM, a najviše su povećani izdaci za materijale i robu i nefinansijsku imovinu.\nMinistarstvu zdravlja i socijalne zaštite budžet je povećan za 41 odsto sa 37,4 miliona na 52,87 miliona maraka.\nNajviše su povećani grantovi i rashodi za bruto plate.\nMinistarstvu prosvjete i kulture rashodi su sa 6,93 miliona povećani na 16,17 miliona KM.\nZa oko devet miliona maraka je povećana stavka za nabavku postrojenja i opreme. Za oko sedam miliona su povećani izdaci za osnovno obrazovanje, a za oko tri miliona za srednje obrazovanje.\nRebalansom su za oko osam miliona KM povećana sredstva za Univerzitet u Banjaluci u okviru čega su izdaci za izgradnju i pribavljanje zgrada i objekata sa 635.000 povećani na 6,83 miliona KM.\nBudžet Republičkog hidrometeorološkog zavoda povećan je sa 1,39 miliona na 1,66 miliona KM, a povećanje se odnosi na tekuće troškove.\nViše novca, između ostalih, predviđeno je i za Poresku upravu, Vijeće naroda, Ombudsmana za djecu RS, Ustavni sud, Vazduhoplovni servis, Republičku upravu za geodetske i imovinsko-pravne poslove, Džender centar, Republičku upravu za inspekcijske poslove, Službu za zajedničke poslove Vlade RS i Republičku upravu civilne zaštite.\nRebalansom je smanjen budžet u odnosu na aktuelni za nešto više od 30 budžetskih korisnika. Vlada RS najrigoroznija je bila prema Republičkoj direkciji za civilnu vazdušnu plovidbu kojoj je budžet sa 1,37 miliona smanjen na 39.100 maraka, odnosno za 97 odsto.\nZa deset odsto budžet je manji Agenciji za upravljanje oduzetom imovinom, koja će umjesto 513.000 raspolagati sa 462.300 KM. Osam odsto manje novca dobiće Agencija za bezbjednost saobraćaja čiji je budžet smanjen sa 392.000 na 359.600 maraka.\nKabinetu predsjednika RS budžet je smanjen sa 8,94 na 8,74 miliona, dok je Narodna skupština RS pretrpjela smanjenje sa 10,6 na 10,48 miliona maraka.\nManje para, između ostalog, planirano je i za ministarstva za izbjeglice i raseljena lica, za ekonomske odnose i regionalnu saradnju, trgovine i turizma, porodice, omladine i sporta, nauke i tehnologije, ali i okružne sudove Banjaluka i Doboj, osnovne sudove Teslić, Trebinje, Vlasenica, Doboj i Foča, okružne privredne sudove Bijeljina i Doboj, okružna tužilaštva Istočno Sarajevo i Trebinje, te Republički zavod za statistiku i Arhiv RS.\nRebalansom budžeta Republike Srpske predviđeno je da budžet iznosi 2,156 milijardi maraka, što je za 6,5 odsto ili 131 milion KM više od planiranog za ovu godinu.\nNa nebu večeras pravi spektakl iznad Balkana!\n07.04.2020 | 20:44


Kocijančić: EU u potpunosti poštuje odluke Međunarodnih sudova | Burina.NET :: Novosti iz zemlje i sveta\nKocijančić: EU u potpunosti poštuje odluke Međunarodnih sudova\nEvropska unija u potpunosti poštuje odluke međunarodnih sudova i očekuje da ih sve vođe u regionu podrže, navodi se u saopštenju portparolke Evropske komisije povodom današnje presude suda u Hagu u slučaju Radovana Karadžića.\nČlanak Kocijančić: EU u potpunosti poštuje odluke Međunarodnih sudova se pojavljuje prvo na Dnevni list Danas....\nTurska poručila svima: Slušajte UN i tako se ponašajte, svi dokazi vode ka princu B92 (Danas) - Turska zatražila od svih država članica UN i međunarodnih institucija da insistiraju na sprovođenju predloga UN po pitanju ubistva Kašogija....\nMAČVAN UZ BASKETAŠE: Svi smo počeli na terenu ispred zgrade\nKakav je kvalitet vode u Somboru?\nHEMOFARM PROIZVEO VAŽAN LEK ZA PACIJENTE U SRBIJI Novi doprinos borbi protiv kardiovaskularnih bolesti Blic :: Društvo (Danas) - U Srbiji, svakog dana, od bolesti srca i krvnih sudova umre 147 obolelih, što je na godišnjem nivou više od 53.000 ljudi. U borbi za spasavanje ljudskih života od velike je...\nSTIŽU REAKCIJE NA ZVEZDIN ŽREB Mrkela: Fokusirani smo na prvog protivnika! Kurir :: Sport (Juče) - Dan nakon što su za protivnika u prvom kolu kvalifikacija za Ligu šampiona dobili litvansku Suduvu, Crvena zvezda saznala je imena potencijalnih protivnika u drugoj rundi. Sportski direktor Mitar Mrkela...\nSARADNJA SA NEMAČKIM TUŽILAŠTVOM Nenadić se sastao sa generalnim tužiocem Minhena Blic :: Hronika (Juče) - Tužilac za organizovani kriminal Mladen Nenadić razgovarao danas u Beogradu sa generalnim tužiocem Minhena Rajnhardom Rotleom o razmeni konkretnih informacija u okviru međunarodne saradnje, kao i o formiranju međunarodnih zajedničkih...


Kolarovu uručena „Lada Niva” sa SP, on automobil ostavlja ocu - SPORTSKI ŽURNAL\nKolarovu uručena „Lada Niva” sa SP, on automobil ostavlja ocu\nAmbasada Rusije u Beogradu uručila je kapitenu srpske fudbalske reprezentacije Aleksandru Kolarovu automobil koji je osvojio na Svetskom prvenstvu u fudbalu u Rusiji. „Lada Niva” poklon je od guvernera ruske države Samare\n– Ovo je lep gest guvernera Samare i ambasadora Rusije koji je došao da mi uruči ključeve automobila. Zadovoljan sam i srećan poklonom, a bio bih još srećniji da smo prošli grupu na Svetskom prvenstvu – rekao je Kolarov za „Sputnjik”.\n„Ladu”, kako kaže, planira da ostavi u Srbiji, kod oca koji je zemljoradnik. Guverner Samare došao je na ideju da „Ladu” pokloni fudbaleru koji postigne prvi gol na stadionu „Samara arena”.\nnemam pojma · 11 septembar, 2018 20:32\nPančev · 11 septembar, 2018 22:06\nMilos · 12 septembar, 2018 00:31


Press Online :: Beograd :: Tramvajski prevoz za efikasniji prevoz putnika u centru\nTramvajski prevoz bi trebalo vratiti na Terazije i u ulicu Kralja Milana, jer bi on mnogo efikasnije prevezao oko 3.000 putnika koliko se procenjuje da u toku jednog sata prođe potezom od Kalemegdana do Slavije, ocenio je šef katedre za drumski i gradski transport na Saobraćajnom fakultetu u Beogradu Slaven Tica.\nOn je u intervijuu Politici, kazao da na tom potezu trenutno u toku jednog sata prođe 47 vozila gradskog prevoza, odnosno nekoliko trolejbuskih linija i autobus 31.\nTica je naglasio da bi tramvajski prevoz trebalo vratiti i u druge krajeve Beograda, jer bi to podiglo kvalitet usluga prevoza i skratilo vreme putovanja, a prednost je i ekološka podobnost tramvaja.\nPrema njegovim rečima, skraćivanje "kruga dvojke", do Pravnog fakulteta umesto kod Vukovog spomenika, poboljšalo bi se njeno funkcionisanje, atraktivnost, a uštedelo bi se i vreme obrta kruga te, jedne od najstarijih linija u Beogradu, za sedam do 10 minuta.\nTica je naveo da uvođenje pešačke zone u centru i širok prodor šinskih vozila, ne znači nikako da trolejbuse treba ukinuti .\n"Trolejbusi su idealni na brdskim terenima kao što su Konjarnik, Medaković, deo Vračara, Banjica ili Kanarevo brdo i za njihovu vezu sa Slavijom. A da ne naglašavam njihovu ekološku podobnost", kazao je on i dodao da jaku integraciju trolejbuskog i tramvajskog podsistema imaju i svi švajcarski gradovi.\nOn je istakao da saglasno strategijama modernih gradova, i strategija dugoročnog razvoja sistema javnog transporta Beograda je da poveća učešće elektropodsistema u delovima grada, a među kojima je uspostavljanje tramvajskih veza do Studentskog grada, Vidikovca, Bežanijske kose ili Mirjeva.\nTica koji je bio generalni direktor Gradskog saobraćajnog preduzeća Beograda, kazao je i da širenje tramvajske mreže u Beogradu nikako ne ometa gradnju metroa u prestonici.\n"Izgradnja klasičnog metroa ili lakog, pitanje je dugoročnih strateških odluka grada pa i države. Ali jedna linija ne čini sistem, njega čine mreža integrisana sa svim ostalim podsistemima javnog prevoza. Tačna trasa linija utvrđivanja mikrolokacija budućih stajališta zahteva temeljnu analizu, tu struka mora da da odgovor i da se grad konačno opredeli šta hoće", rekao je Tica.\nPrema njegovim rečima, svaki od podstsitema javnog transporta putnika, od taksija do metroa, ima tačno određenu funkciju i opslužuje određene korisnike.\nOn je ocenio i da "BG voz" funkcioniše mnogo bolje nego ranije, i da uz minimalna ulaganja u infrastrukturu i vozni park, kao i uz punu fizičku i tarifnu integraciju sa ostalim podsistemima on može biti snažan nosilac transporta putnika, ali bi ga trebalo integrisati u sistem grada, vlasnički, organizaciono i upravljački, jer bi tada grad ima više interesa za razvoj i investiranje.\nTica je dodao i da bi u mrežu BG voza mogli da uđu i Mladenovac i Lazarevac, u narednim fazama, a u budućnosti je interesantan i koridor ka Pančevu i Staroj Pazovi.


Ronaldova lista želja - Sportske.net\nRonaldova lista želja\nPortugalac želi ova tri fudbalera u Madridu.\nTri moguće zamene za Zidana!Tri moguće zamene za Zidana!Derbi Londona za novu zvezdu Premijer ligeBitka za "kantu" sezone, ovo su kandidati!Kup kralja - Kombinovani tim Reala se opustio sa trećeligašem, ali prošao dalje!\nMadridski Real ne pruža zadovoljavajuće partije ove sezone, zaostaju osam bodova za Barselonom u španskoj Primeri, dok su drugi u grupi u LŠ iza Totenhema.\nKristijano Ronaldo je prvi na udaru kritika, postigao je svega dva gola u Primeri ove sezone, a Portugalac smatra da su klubu potrebna pojačanja kako bi poboljšao kvalitet igre.\nOn je tako uručio predsedniku kluba Florentinu Perezu listu sa igračima za koje smatra da su neophodni "kraljevskom" klubu.\nNaime, Kristijano Ronaldo smatra da Real u narednom periodu mora da dovede dvojac Pari sen Žermena, kao i novog čuvara mreže.\nU pitanju su Brazilac Markinjos i Ronaldov sunarodnik Gonsalo Guedeš, obojica sa "Parka Prinčeva", mada Portugalac ove sezone igra na pozajmici u Valensiji i pruža odlične partije. Treći na Ronaldovoj listi je čuvar mreže Atletik Bilbaa Kepa, koji se sjajnim partijama izborio i za mesto u španskoj reprezentaciji.\nOn veruje da bi sa ovim pojačanjima Real ponovo bio onaj stari pa je urgirao kod Pereza da ih što pre angažuje.\nIpak, pitanje je da će Real moći ijednog od ovih fudbalera da angažuje u januaru, kao što smo rekli Guedeš je na pozajmici u Valensiji, Markinjos ima važnu rolu u Parizu, dok je plan Reala da Kepa bude angažovan narednog leta, kada mu isitče ugovor sa Bilbaom.\nUmesto Markinjosa bi tako u Real mogao da stigne drugi Brazilac, više o tome u nastavku.


NAJPOVOLJNIJE DESTINACIJE: Ukoliko niste sigurni gde ćete na medeni mesec, evo nekoliko predloga! | Happy BSC portal\nUŽAS KOD OBRENOVCA Izgorela šupa, pronađene ljudske kosti, dvoje dece nestalo!\nNOVINE NA PRAVNOM FAKULTETU U BEOGRADU: Brucoši će imati samo jedan predmet n...\nZVANIČNO: Kraljica potpisala zakon o Bregzitu, Velika Britanija napušta EU 31...\nOVO JE MLADIĆ KOJI JE PREMINUO POSLE PUCNJAVE U NOVOM PAZARU: Imao je 23 godi...\nPosle venčanja, obično sledi egzotičan medeni mesec koji može da košta čitavo bogatstvo...\nMeđutim, svi oni koji planiraju medeni mesec sa nešto manjim bužetom - mogu da budu bez brige.\nObjavljen je spisak najpovoljnijih destinacija za medeni mesec po kriterijumima najjeftinijeg smeštaja u hotelim od pet zvezdica, u kojima dobijate pun pansion, zatim do kojih je najpovoljniji avionski prevoz, kao i po tome koliko određena lokacija ima romantičnih mesta za novovenčane turiste.\nJedna od destinacija na spisku je Bali, kojie se trenutno smatra najpovoljnijom destinacijom. Jedno noćenje u hotelu sa pet zvezdica može da vas izađe 64 evra, dok će doplata za pun pansion biti dodatnih 14.\nPored raznih atrakcija, to indonežensko grad vam nudi preko 1.000 različitih romantičnih lokacija.\nAko se niste zaljubili u Indoneziju - bez brige, ima još 19 lokacija koje nude podjednako fantastične cene:\n1. Bali, Indonezija\n2. Marakeš, Maroko\n3. Ho Ši Min, Vijetnam\n5. Čiang Maj, Tajland\n7. Rio de Žanero, Brazil\n8. Aman, Jordan\n9. Goa, Indija\n11. Njujork, SAD\n12. Buenos Ajres, Argentina\n15. Sijem Peap, Kambodža\n18. Santijago, Čile\n19. Zanzibar, Tanzanija\n20. Male, Maldivi


ponedjeljak, 03 septembar 2012 08:50\t0 Komentari\nSport RS-BiH\tU četvrtom kolu Prve fudbalske lige Republike Srpske Drina je došla do tri boda pobijedivši Slobodu iz Novog Grada rezultatom 2:1 golom Ivana Ninića iz penala u 90. minutu susreta. Dodaj novi komentar...\nponedjeljak, 03 septembar 2012 08:49\t0 Komentari\nSport RS-BiH\tKošarkaši Igokee još ne znaju za poraz u kontrolnim utakmicama što je potvrda kvalitetnog rada u pripremnom periodu ali i nagovještaj uspješne sezone u ABA ligi. Dodaj novi komentar Partizan prošao u grupnu fazu Lige Evrope\npetak, 31 avgust 2012 14:03\t0 Komentari\nFudbal\tFudbaleri Partizana pobjedili su norveški Trumse sa 1:0 (0:0) u revanš meču plej-ofa za plasman u Ligu Evrope. Dodaj novi komentar Zvezda bez plasmana u Ligu Evrope, Bordo slavio sa igračem manje\npetak, 31 avgust 2012 14:01\t0 Komentari\nFudbal\tFudbaleri Crvene zvezde nisu uspjeli da se plasiraju u grupnu fazu Lige Evrope, pošto su, poslije 0:0 u Beogradu, izgubili od Bordoa u Francuskoj sa 3:2 (0:1). Dodaj novi komentar Sastavi grupa Lige Evropa\npetak, 31 avgust 2012 13:57\t0 Komentari\nFudbal\tSastavi grupa za takmičenje u fudbalskoj Ligi Evropa koje počinje 20. septembra: Dodaj novi komentar Prvo zlato za Srbiju na Paraolimpijskim igrama\npetak, 31 avgust 2012 13:35\t0 Komentari\nFudbal\tSrpski atletičar Željko Dimitrijević osvojio je prvo zlato u istoriji Srbije na Paraolimpijskim igrama, pošto je u Londonu bio najbolji u bacanju čunja, javlja B92. Dodaj novi komentar Mihajlović neće ni Žigića, ni Klea\nutorak, 28 avgust 2012 15:23\t0 Komentari\nFudbal\tSelektor Siniša Mihajlović ostaje dosljedan ideji da podmladi nacionalni tim, iako nikako da postignu go, da pronađemo rješenje u napadu, piše Mondo.Mihajlović neće ni Žigića, ni Klea Dodaj novi komen...\nFederer: Novak je favorit na US Openu\nutorak, 28 avgust 2012 15:21\t0 Komentari\nTenis\tŠvajcarac Rodžer Federer rekao je da Novak Đoković zaslužuje epitet favorita na posljednjem Gren slemu sezone, US Open, javlja B92. Dodaj novi komentar Partizan izgubio u Norveškoj od Trumsea sa 3:2 (video)\npetak, 24 avgust 2012 10:22\t0 Komentari\nFudbal\tFudbaleri Partizana izgubili su večeras u gostima od norveškog Trumsea sa 3:2, u prvoj utakmici posljednjeg, četvrtog kola kvalifikacija za Ligu Evropa.\nDodaj novi komentar Crvena zvezda i Bordo bez golova (video)\npetak, 24 avgust 2012 10:15\t0 Komentari\nFudbal\tFudbaleri Crvene zvezde odigrali su neriješeno 0:0 sa Bordoom u prvoj utakmici plej-ofa za plasman u grupnu fazu Lige Evrope. Dodaj novi komentar Još članaka...\nSrušićemo “bunker” Leotara\nOdigrane kvalifikacione utakmice\nDvajt Hauvard u Lejkersima\nZvezda u plejofu kvalifikacija za Ligu Evrope\nStrana 2 od 230


Prvi u Srpskoj - Obezbijeđeni besplatni udžbenici za sve osnovce u Banjaluci - Leutar.net\nPrvi u Srpskoj – Obezbijeđeni besplatni udžbenici za sve osnovce u Banjaluci\n19. maja 2021. LEUTAR Republika Srpska, Vijesti 0\nBanjaluka je prvi grad u regionu koji je obezbijedio besplatne udžbenike za sve učenike osnovnih škola na području grada, rekao je na koferenciji za novinare Draško Stanivuković, gradonačelnik Banjaluke.\n„Cijena javne nabavke je oko 1,5 milion KM a pokrenuta je danas“, kazao je Stanivuković.\nIstakao je da će sutra biti sastanak sa Aktivom direktora osnovnih škola sa područja grada, koji će podijeliti nabavljene udžbenike.\nKazao je da od će od 1. jula biti 20 odsto jeftinije mjesečne karte za javni prevoz za sve penzionere iz Banjaluke.\n„To je oko 3,4 KM jeftinije u odnosu na cijene karata za penzionere koje su bile do sada. Karta je bila oko 21 KM, a sada će biti oko 17 KM“, naglasio je Stanivuković.\nPrema njegovim riječima, neće se odustati od besplatnih mjesečnih karti za javni prevoz za penzionere.\n„Iduće godine očekujemo da karte budu jeftinije od 40 do 50 odsto. Sve radimo sistemski“, pojasnio je Stanivuković.\n„Očekujemo na budžet još oko 20 miliona KM sredstava. Tu su donacija Srbije, grant za vodosnabdijevanje i ostalo“, rekao je Stanivuković.\nDuško Tadić, koji je prije nekoliko godina pokrenuo peticiju za besplatne udžbenike na pdoručju grada, rekao je da nije vjerovao da će udžbenici biti besplatni ove godine.\n„Nadam se da je ovo prvi korak koji je grad Banjaluka napravio kako bi sve opštine u Republici Srpskoj uradile slično i obezbijedile svim đacima udžbenike“, istakao je Tadić.\nJovan Radovanović, predsjednik Udruženja porodica sa četvoro i više djece „4+“, rekao je da se ovo udruženje bori još od 2009 godine kako bi se obezbijedili besplatni udžbenici za višečlane porodice.\n„U većini višečlanih porodica neko nije zaposlen ili su oboje nezaposleni i ovo je za kućni budžet veoma značajno“, naveo je Radovanović.


FBI upozorava: Mogući oružani protesti ako Tramp bude smenjen - 12.01.2021, Sputnik Srbija\nFederalni istražni biro (FBI) upozorio je na mogućnost oružanih protesta u Vašingtonu i glavnim gradovima 50 američkih saveznih država ukoliko Donald Tramp... 12.01.2021, Sputnik Srbija\nAko se ne pobiju međusobno nisu ništa uradili. Republikanci da nastave da insistiraju da su izbori pokradeni, a demokrate da nastave sa polšajima da smene Trumpa. Što se više međusbno zavade to bolje za svet, manje će imati vremena i energije da prave zlo po svetu već će ga trošiti na međusobne sukobe.\nPredsednik Lukašenko bi sada trebalo da zatraži hitan sastanak Saveta bezbednosti UN radi uvođenja međunarodnih sankcija Americi. Jer, kakva je to demokratija u kojoj 15.000 do zuba naoružanih vojnika štiti proglašenje predsednika države! SB UN bi trebalo da donese rezoluciju o poništenju izbornih rezultata u SAD i zakazivanje novih izbora uz prisustvo međunarodnih posmatrača.\nvesti, fbi, amerika, protesti, donald tramp\n09:55 12.01.2021 (Osveženo: 10:01 12.01.2021)\n© AP Photo / Paul SancyaBezbednosne snage ispred Kapitola u Mičigenu\n12 Januar, 12:122\n12 Januar, 12:232


8 #travel aplikacija za koje ti nije potreban internet - Page 2 of 2 - WANNABE MAGAZINE\nDigitalni turističi vodič! OK je ostaviti knjižicu kod kuće jer ova aplikacija ima sve što ti je potrebno – ona regustruje sve važne “tačke” grada koje moraš da obiđeš, a čak ćeš dobiti i obaveštenje ukoliko prođeš pored neke znamenitosti, a nisi je ni primetila. Naravno, sve ovo offline!\nUkoliko si obećala sebi da ćeš na svom putovanju voditi neku vrstu dnevnika, ova aplikacija je prava stvar za tebe! Koristi GPS da taguješ fotografije koje praviš tokom puta, a sa ovom aplikacijom čak možeš da napraviš i zanimljive snimke koje ćeš potom moći da gledaš i prisećaš se svog najboljeg putovanja ikad. I još – možeš da dodaš i svoje beleške kako bi tvoj #travel dnevnik bio još bolji i efektniji!\nOK, ovoj aplikaciji nije potrebno posebno predstavljanje, samo ću naglasiti da preuzmeš potrebne strane jezike (“rečnike”) pre nego što se otisneš na put kako bi prevodilac mogla da koristiš i offline i naravno kako ne bi došla u situaciju da pobrkaš kako se šta kaže.\nI za ovu aplikaciju sigurno već znaš, a odlična je zato što zahvaljujući njoj možeš da sačuvaš sve zanimljive tekstove (ili druge informacije) koji će ti biti od koristi tokom putovanja. Pripremi ih dok si još kod kuće, pri internetu, a potom ih na putu prelistaj u bilo koje vreme, bez interneta.


Naime, predsednik je Nemački jezik učio uz govor nemačke kancelarke Angele Merkel.\n- Angelu Merkel svi slušaju u Evropi sa pažnjom, i ja naravno. Ali ovoga puta sam iskoristio i to je valjda jedinstven slučaj da sam uspeo da iskoristim njen govor za sopstvene potrebe, odnosno učio sam Nemački. I naučio sam nekoliko važnih izraza koji se tiču borbe protiv korona virusa. Tako da svim početnicima kao što sam ja bih preporučio da koriste njene reči i njene fraze i tako će dobro da savladaju sve novo što dolazi u Nemačkom jeziku - poručio je predsednik Srbije i onda progovorio na Nemačkom jeziku.\nKako to zvuči pogledajte u videu:\nAleksandar Vučić Angela Merkel nemački jezik učenje jezika\n21:16 UKRAJINSKA TAKTIKA SPALJENE ZEMLJE: Kijev radi isto što i nacisti tokom Velikog otadžbinskog rata\n21:13 SPREMALI SE ZA RAT SA RUSIJOM OD 2014. GODINE: Sve otkriveno na samitu NATO, Moskva je glavni neprijatelj\n21:05 NOVI STRATEŠKI KONCEPT NATO: Rusija najdirektnija pretnja, a tu je i Kina\nLIDERI zemalja članica Severnoatlantskog saveza postigli su dogovor o novom strateškom konceptu Alijanse.


Korona virus: Strah od Delta soja u Srbiji, preminulo još osam ljudi, „kombinovanje vakcina daje dobru zaštitu” – studija | A1-Net Novi Pazar\nKorona virus: Strah od Delta soja u Srbiji, preminulo još osam ljudi, „kombinovanje vakcina daje dobru zaštitu” – studija\nA129. juna 2021.\nIako je u Srbiji epidemiološka situacija stabilna, nadležni strahuju od širenja delta soja korona virusa, Australija je ušla u „novu fazu pandemije”, a studija u Velikoj Britaniji pokazala je da davanje različitih vakcina za prvu i drugu dozu pruža dobru zaštitu.\nPrema britanskoj studiji, kombinovani pristup u davanju vakcina – korišćenje različitih vrsta za prvu i drugu dozu – pruža dobru zaštitu.\nTestiranje Kom-kov ispitivalo je efikasnost bilo dve doze Fajzer vakcine, dve AstraZeneka, ili jedne od njih, a zatim druge.\nSve kombinacije su dobro funkcionisale i stvorilče su dobar imunološki odgovor organizma, pokazala je studija.\nPrema poslednjim zvaničnim podacima, u Srbiji je u poslednja 24 sata preminulo još osam ljudi, a zaraženo još 84.\nOd početka pandemije umrlo je 7.039 ljudi.\nNa respiratorima je 13 pacijenata, a hospitalizovano je 309 ljudi.\nU poslednja 24 sata testirano je 7.530 uzoraka.\nOd početka epidemije zvanično su potvrđena 716.385 slučajeva zaraze.\n„Nemam informaciju da se u Srbiji pojavio delta soj koron avirusa, ali je jasno da je pitanje trenutka kada će virus koji tako dominira pokriti čitav svet,” rekao je epidemiolog Predrag Kon za RTS.\nNaglasio je da treba voditi računa o okupljanjima i kontaktima i preporučio onima koji nisu vakcinisani da ne odlaze na velika okupljanja.\nPozvao je sve, naročito mlade, da se vakcinišu i poručio da postojeće vakcine štite i od novih sojeva virusa,\nU Nišu je počela vakcinacija dece protiv korona virusa.\nDirektor niškog Doma zdravlja Milorad Jerkan za N1 kaže i da lekari imaju obavezu da pozivaju roditelje i da im ponude da njihova deca prime vakcinu, kako bi se što pre zaštitila, s obzirom na to da se na jesen, kako upozorava, očekuje pojava novog delta soja virusa.\nAustralija se bori sa nekoliko klastera infekcija Delta sojem koji je zarazniji, pa stručnjaci upozoravaju da je zemlja u najopasnijoj fazi od izbijanja pandemije.\nSidnej je zaključan, kao i u Darvin na istoku zemlje, u Pertu su maske ponovo obavezne, a moguće je uvođenje strožih mera nakon što je jedan građanin koji je boravio u Sidneju pre više od nedelju dana testiran pozitivno.\nJužna Australija najavila je od sutra uvođenje novih ograničenja.\nAustralija je do sada bila mnogo uspešnija od drugih razvijenih zemalja u sprečavanju širenja koronavirusa pa je zabiležila manje od 31.000 slučajeva zaraze i 910 umrlih.\nDelta soj je podigao uzbunu kod zdravstvenih vlasti, posebno u situaciji kada je samo pet odsto stanovništa potpuno vakcinisano.\nVećina novih slučajeva zaraze potiče od vozača iz Sidneja koji je 16. juna bio pozitivan na delta soj, koju se smatra zaraznijim.\nOn nije vakcinisan, navodno nije nosio masku i sumnja se da se zarazio dok je vozio stranu vazduhoplovnu posadu sa aerodroma u Sidneju.\nVlasti su upozorile da dvonedeljno zaključavanje Sidneja, koje je počelo u petak, neće smanjiti stopu zaraze.\nSledeći članakI Novopazarci među uhapšenim zbog dečije pornografije\nPrethodni članakPedofilija, Ukrajina i pandemija: „Tražili su od nje da pozira bez donjeg veša“


Ernst & Young: Muškarci su spremniji za biznis | Gde Investirati\nOctober 22, 2017\tComments 0\nČak 73 odsto preduzetnika finansira poslovanje svojih kompanija isključivo iz sopstvenih finansijskih sredstava, dodaje se u studiji.\nPrema rezultatima studije, u kojoj je učestvovalo 107 srpskih preduzetnika, može se zaključiti da su muškarci, koji su činili 79 odsto ispitanika, skloniji ulasku u preduzetništvo od žena.\nKompanije koje ovi preduzetnici vode u proseku zapošljavaju 120 ljudi, a svoje poslovanje započeli su relativno mladi – sa 30 godina u proseku. Oko 60 odsto njih koji vode brzorastuće kompanije navode da im je kompanija koju trenutno vode ujedno i prvi poslovni poduhvat, navodi se u studiji, koju prenosi Fonet.\nIstraživanje je pokazalo da čak 73 odsto preduzetnika finansira poslovanje svojih kompanija isključivo iz sopstvenih finansijskih sredstava, a 65 odsto preduzetnika smatra da je potrebno javno promovisati uspešne preduzetniče priče u cilju poboljšanja imidža koji preduzetnici imaju u društvu.\nGotovo polovina najuspešnijih preduzetnika, bavi se proizvodnjom, prema rezultatima istraživanja “EY Preduzetnički barometar 2017” koje je juče predstavljeno javnosti u Privrednoj komori Srbije, dodaje se u saopštenju.\nPrevious Kriza Agrokora srušila četiri ozbiljne kompanije\nNext Aelius sve bliži Galenici\nTags BiznisErnst & Youngmuškarcipreduzetništvostudija\nBescarinski izvoz robe u Ameriku: Nedovoljno iskorišćena šansa\nŠansu da izvoze svoje proizvode u Sjedinjene Američke Države bez plaćanja carina mnogi privrednici u Srbiji nisu iskoristili, a mogućnosti koje pruža Opšti sistem preferencijala (OSP) su ogromne, kažu nadležni.\nSrbija: Objavljen javni poziv za iznajmljivanje državnog zemljišta stočarima\nMinistarstvo poljoprivrede i zaštite životne sredine Srbije objavilo je danas javni poziv za zakup državnog zemljišta na 30 godina, investitorima koji će se baviti stočarstvom i prerađivačkom industrijom.\nPrivredna komora Srbije i RECRAFTS za čuvanje i revitalizaciju starih zanata\nKako bi sačuvala stare zanate od gašenja Privredna komora Srbije je pokrenula saradnju sa Udruženjem za revitalizaciju tradicionalnih zanata RECRAFTS.


Svi govore o poruci pesme Beogradskog sindikata\nIzvor: B92, 20.Apr.2016, 17:00\nBeograd -- Za manje od 24 sata, više od 850.000 pregleda na Jutjubu imao je novi spot grupe Beogradski sindikat "Sistem te laže", u kome se kritikuje politički sistem.\nIstraživali smo koliko mlade ljude danas pokreću političke poruke koje dobijaju preko interneta.\nŠta je Beogradski sindikat želeo da postigne novim spotom ostalo je pitanje bez odgovora, jer i pored dogovora, iz Beogradskog sindikata niko nije želeo pred kamere B92.\nCilj je verovatno >> Pročitaj celu vest na sajtu B92 << postignut na internetu jer je samo za jedan dan, blizu milion ljudi videlo spot i poruku. Stručnjak za medije Stanko Crnobrnja kaže da je prirodan odnos mladih ljudi kritika sistema, pri čemu spot s jakom političkom porukom ima ogroman uticaj.\n"Kvalitetno sročena poruka koja je usmerena na određenu, kao sto sam rekao publiku koja ume da prihvati i želi u stvari takvu poruku koju nema nigde u spektru poruka da pogleda, onda je to u pravom trenutku pravi način komuniciranja", naveo je Crnobrnja.\nA da je pesma pravi način komuniciranja u pravom trenutku, pokazuje i reakcija premijera Aleksandra Vučića, koji je odmah posle postavljanja spota na društvenim mrežama, na Tviteru napisao - "Razumem te momke. Moramo da se borimo jače i uradimo više za budućnost mladih".\nPosle svega sve je opet isto kao nekada, poručuje Sindikat, uz stih "znam ja ko me laže i od koga sam ja zgažen, banke, MMF, korporacije su važne".\n"Raduje me, da se milion, pre svega verovatno, mladih ljudi pridružilo potrebi da analiziraju situaciju vezanu za sopstvenu budućnost. Oni imaju zapravo i najveće pravo da kritikuju", rekla je Slavica Đukić Dajanović iz SPS.\n"Mi treba da se borimo da promenimo sistem, a ne samo ljude koji vode taj sistem. Na kraju krajeva ako je njihova poruka pesme da se iznese debata oko promene sistema mi se u potpunosti slažemo i podržavamo to", naveo je Filip Pančić iz DSS.\nBeogradski sindikat je spotovima Govedina, Poroci Beograda i Oni su, kritikovao i vlade Zorana Djindjica, Vojislava Kostunice i Borisa Tadica u poslednjoj deceniji.\nFeđa Dimović: Vučić je odgovorio kao Tito (VIDEO)\nIzvor: Danas, 21.Apr.2016, 09:47\nBeograd -..Grupa Beogradski sindikat objavila je novu pesmu "Sistem te laže", koja je za 24 sata imala gotovo 900.000 pregleda na Jutjubu. Numera koja se bavi politikom u Srbiji i čij refren glasi: "Sistem te laže, ne veruj šta ti kaže" imala je veliki odjek i na društvenim mrežama, a pesmu je...


Radojičić: Policija RS-a nastavlja rad u istom obimu - Kozarac.ba\nPredsjednik Narodne skupštine Republike Srpske Igor Radojičić pozdravlja donošenje reformskih zakona o policijskim strukturama u Parlamentarnoj skupštini Bosne i Hercegovine uz ocjenu da su time istovremeno ostvarena dva krupna cilja za RS i BiH.\nTime su ostvareni uvjeti za potpisivanje Sporazuma o stabilizaciji i pridruživanju s Evropskom unijom i građanima RS-a otvorena vrata Evrope, saopćeno je iz Radojičićevog kabineta. On navodi i da policija RS-a i Ministarstvo unutrašnjih poslova RS-a nastavljaju daljnji rad u istom obimu i s istim nadležnostima kao i do sada.\n“Višegodišnja rasprava, praćena nizom neprihvatljivih modela, ovim se okončava na način koji je Narodna skupština RS-a tražila u svim svojim dosadašnjim stavovima i zaključcima, a to je da struktura policijskih snaga prati ustavnu strukturu zemlje, te da policija RS-a i MUP RS-a imaju svoje jasno mjesto i nadležnost”, smatra predsjednik Skupštine RS-a.\nIstiče i da su upornost u pregovorima i čvrstina stavova predstavnika RS-a urodili plodom i da “danas građani RS-a mogu da kažu da su njihovi interesi ostvareni, te da se, s istim ciljevima, nastavi u budućnosti”.


Upravljanje dugovima i naplata dugova predstavljaju posao koji oduzima mnogo vremena i koji podrazumeva specifično poznavanje zakona, psihologije i informacionih tehnologija, kao i odgovarajuću infrastrukturu. Osoblje kompanije CREDITEXPRESS ima skoro 20 godina iskustva i pomaže klijentima pri naplati zakonitih potraživanja na najjednostavniji i najnerizičniji mogući način.\nIsplativo i profesionalno upravljanje dugovanjima uz brojne prednosti.\nOva opcija može da bude posebno efikasna u nesigurnim finansijskim periodima, kada dužnik nema prihode ali postane ponovo solventan kada dobije novi posao.\nMožete da se fokusirate na procese u okviru osnovne delatnosti svoje kompanije i ne morate da obezbeđujete resurse za naplatu zakasnelih potraživanja.\nKao integrisanu dopunu administrativnoj naplati dugovanja, bavimo se prinudnom naplatom potraživanja uz pomoć pravnih sredstava. Naše partnerske advokatske kancelarije rade u skladu sa standardima našeg poslovnog sistema.


MALO VEROVATNA MISIJA: Žene u crnom – Nadlanu.com\nObjavljeno 27. jula 2014. / 23:21:35\nRazgovor u okviru programa Malo verovatna misija treba da prodiskutuje i osvetli različite uzroke, nivoe i oblike permanentnih konflikata pacifističke misije Žena u crnom i ratnog i postratnog okruženja u kom deluju, kao i da omogući bolje sagledavanje i razumevanje prošlosti, sadašnjosti i perspektive takvog aktivističkog delovanja.\nPostojanje i dugogodišnje delovanje Žena u crnom permanentno nailaze na različite vrste otpora u javnom prostoru, medijskoj sferi ali i u, bilo zvanično ili ne, mnogim institucijama sistema. Istorija Žena u crnom je velikim delom i istorija ignorisanja, potiskivanja, kleveta, pretnji i otvorenih nasrtaja na njihov ljudski i aktivistički integritet. U poslednje vreme na nasilan obračun sa njima je preko tviter naloga pozivao istaknuti službenik MUPa, ispred njihovih prostorija zakazivane su preteće demonstracije u znak podrške tom pozivu a na nedavnom skupu u Valjevu aktivistkinje i aktivisti koji su uzeli učešća u njihovoj akciji fizički su napadnuti od strane pripadnika radikalnih desničarskih grupa. U nastavku ove najave možete pročitati pismo koje je pre neki dan jedna od najistaknutijih aktivistkinja Žena u crnom poslala prijateljima.\nPOP DEPRESIJA predstavlja koncert Marisse Nadler\nPucaće u srpske policajce?! Radomir Počuča ponovo preti na Fejsbuku\nkc rexžene u crnom


U školama evidentirano sedam krivičnih djela – mojKontakt portal – Radio Televizija Kontakt\nU školama evidentirano sedam krivičnih djela\nDavidovićeva je navela da su maloljetnici izvršioci i oštećeni u navedenim krivičnim djelima.\nZbog složenosti pojave maloljetničkog prestupništva i potrebe da se reaguje na sveobuhvatan način, kaže Davidovićeva, nadležne institucije Republike Srpske, među kojima je i MUP, rade strateški dokument protiv maloljetničkog prestupništva u Srpskoj.\n“Koliko MUP Republike Srpske daje značaj ovoj problematici pokazuje i činjenica da, osim predavanja koja su u prethodnom periodu održana u školama, MUP vrši i dodatne edukacije policijskih službenika koji rade sa maloljetnicima”, istakla je Davidovićeva.\nOna je navela da je tim povodom prošle sedmice u Upravi za policijsko obrazovanje MUP-a Republike Srpske održan trodnevni interni kurs pod nazivom “Rad policije s maloljetnicima”, čiji su polaznici bili inspektori Centra javne bezbjednosti Banjaluka.\nPrema njenim riječima, ovaj seminar će do kraja godine biti održan i u ostalim centrima javne bezbjednosti.\nOna je dodala da veliki efekat ima i uvođenje policajca u školama Republike Srpske, čime je vidno smanjen broj maloljetničke delinkvencije i vršnjačkog nasilja.\nDavidovićeva je istakla da je urađen i priručnik za djecu i roditelje, koji sadrži osnovne informacije o internetu i internet-nasilju, te uputstvo kako se zaštititi od te opasnosti.\nMoskva: Eksplozija gasa, četvoro mrtvih\nRedovna linija Beograd – Banjaluka od 1. decembra


"INFRASTRUKTURA" i kineska kompanija "CCECC" potpisali ugovor o modernizaciji pruge Rasputnica G - Rakovica - Resnik\n„Infrastruktura železnica Srbije“ i kineska kompanija CCECC („China Civil Engoneering Construction Corporation) potpisali su danas u Beogradu Ugovor o rekonstrukciji i modernizaciji pruge Rasputnica G – Rakovica – Resnik, u dužini od oko 7,5 kilometara.\nUgovor su potpisali generalni direktor „Infrastrukture železnica Srbije“ Dušan Garibović i direktor predstavništva za Srbiju kineske kompanije CCECC Džu Tijanran. Vrednost radova je oko 23,8 miliona evra, a rok za njihov završetak je 351 dan. Sredstva su obezbeđena iz kredita Evropske banke za obnovu i razvoj.\nNa deonici Rasputnica G – Rakovica – Resnik, na magistrali Beograd – Niš, predviđena je rekonstrukcija i modernizacija celokupne građevinske i elektrotehničke infrastrukture. Na taj način biće rešen problem laganih vožnji na ulasku u beogradski železnički čvor, biće uređeni i peroni i stajališta duž ove deonice, kao i u stanici Rakovica, a biće modernizovana i tri putna prelaza.\n-Planirano je da radovi počnu polovinom februara ove godine, a ukoliko vremenske prilike budu izuzetno loše, sa radovima ćemno početi krajem februara ili početkom marta, - rekao je Garibović.\nOn je istakao da je na ovaj način počinje realizacija kredita broj 5 Evropske banke za obnovu i razvoj, koji je potpisan još 2012. godine, ali do sada nije ništa učinjeno, zbog čega su srpske železnice platile velike penale.\nPored deonice Rasputnica G – Rakovica – Resnik, za čiju je modernizaciju danas potpisan ugovor, iz kredita Evropske banke za obnovu i razvoj broj 5, čija je ukupna vrednost 95 miliona evra, biće finansirana i modernizacija oko 76 kilometara duge pruge Jajinci – Mala Krsna, zatim uređenje železničke stanice Mala Krsna i nabavka građevinske železničke mehanizacije.\nDirektor predstavništva za Srbiju kineske kompanije CCECC Džu Tijanran istakao je da je i potpisivanje ovog ugovora doprinos razvoju dobrih odnosa između Srbije i Kine, kao i da će nastojati da budu uključeni u realizaciju projekta brze pruge između Beograda i Budimpešte. On je rekao da će na modernizaciji pruge Rasputnica G – Rakovica – Resnik biti angažovani eksperti inženjeri iz ove kineske kompanije, koja je stoprocentno u državnom vlasništvu, da će podizvođači radova biti iz Srbije, a oprema neophodna za izvođenje radova iz naše zemlje i okruženja.


Održan jubilarni Orjenski maraton - Herceg Novi Cool\nOdržan jubilarni Orjenski maraton\n27/05/2019 GradPriroda i društvoSport\nProteklog vikenda realizovan je jubilarni 20. Orjenski maraton, manifestacija kojoj je glavni cilj predstavljanje Orjena i zdravih stilova života i aktivnosti u planini. Za to vrijeme kroz planinarski dom „Za Vratlom“ (1160 m), u kojem je bio organizovan smještaj i prehrana, prošlo je 80-ak ljudi, dok je u pojedinačnim događajima učestvovalo njih 70-ak, od Herceg Novog, Kotora i Žabljaka, preko Beograda i Dubrovnika, pa sve do Rusije i Belgije.\nU petak veče manifestacija je zvanično otvorena predstavljanjem nesvakidašnje izložbe fosila Orjena, koju je organizovala Agencija za razvoj i zaštitu Orjena povodom Evropskog dana parkova (24. maj). Postavka je bila otvorena za razgledanje tokom cijelog trajanja manifestacije „Orjenski maraton“.\nCentralni dio manifestacije, planinarska tura na Subru (1679 m), opet se pokazala kao veoma atraktivna, uz obilazak utvrđenja „Grab“, savladavanje pećinskog prolaza, uspon do Subrinih vrata, obilazak geo-atrakcija koje su prethodno viđene na izložbi i neizbježno svraćanje na mitsko Vilino guvno. Turu je vodio iskusni Nikola Brajović, koji je ujedno i osmislio, odnosno trasirao njenu putanju.\nMada baziran na planinarenju, Orjenski maraton je više od toga, pa vrijedi istaći da je preko njega svojevremeno u Crnu Goru je uvedeno planinsko trčanje, aktivnost koju su kasnije preuzele brojne druge manifestacije. Njegovi pobornici ovom prilikom su se okušali na stazi „Orjensko srce“, dugačkoj 5,5 km. Najbolje vrijeme postigao je Željko Dabović iz TK „Herceg Novi“ (0:35:50), drugi je bio Novljanin Perica Vučković, član AK „Sparta“ iz Nikšića, dok je treće mjesto zauzeo Goran Baltić, član Alpinističkog kluba „Niskogorci“ iz Herceg Novog. U ženskoj konkurenciji slavila je Marija Bošnjak, članica TK „Herceg Novi“ (0:52:08), drugo mjesto pripalo je Mariji Krivokapić iz Herceg Novog, a treće Tot Aleksandri iz TK „Kotor“.\nZa najšire slojeve ljubitelja planine na istoj stazi (Orjensko srce) organizovana je i jedna opuštena hiking tura, sa upoznavanjem vegetacije Orjena, nekadašnjeg života u katunima i obilaskom obližnjih speleoloških objekata. Naime, staza „Orjensko srce“ je pažljivo trasirana da u uslovima ne baš gostoljubivog orjenskog krša ipak obezbijedi lak i bezbjedan prolazak i ljudima kojima planine nisu česte destinacije.\nZahvaljujemo se na podršci u realizaciji 20. Orjenskog maratona Ministarstu sporta, Planinarskom savezu Crne Gore, Agenciji za razvoj i zaštitu Orjena-DOO Herceg Novi, Turističkoj organizaciji Herceg Novi, Stanici granične policije Herceg Novi i Atletskom savezu Crne Gore.\nPrethodni članakPredstavljen Informator za djecu i mlade opštine Herceg Novi\nSljedeći članakSvjetske zvijezde klasične muzike u Herceg Novom\nInicijativa hercegnovske ”Mreže aktera nezavisne kulturne scene”\nKnjižara na Škveru otvara vrata\nObnovljen uništeni mural\n”Omladina zaslužuje više” – novi koncept kluba Casa\nFit Woman Montenegro: Podrška ženama za zdrav i aktivni život


Putnici u čudu: Peronske karte plaćaju prema dužini putovanja - Infobrif\nPutnici u čudu: Peronske karte plaćaju prema dužini putovanja\nObjavljeno 7.06.2019. u 10:45\nNIŠ – Republička Komisija za zaštitu konkurencije utvrdila je da je „Niš-ekspres“ zloupotrebio položaj naplaćivanjem različitih cena staničnih usluga putnicima.\nKomisija je naložila ovoj kompaniji da plati 40,7 miliona dinara u budžet Srbije.\nPreduzeće „Niš-ekspres“ zloupotrebilo je dominantan položaj na tržištu izlaska na peron autobuske stanice na teritoriji grada Niša, kojom inače i upravlja, jer je putnicima naplaćivao različite cene stanične usluge u zavisnosti od dužine relacije putovanja, navodi se u saopštenju komisije.\n„‘Niš-ekspresu’ naloženo je da na ime mere zaštite konkurencije uplati na račun budžeta Republike Srbije iznos od 40.726.439,00 RSD, što predstavlja 1,3 odsto od ukupnog prihoda ostvarenog u godini koja prethodi godini pokretanja postupka ispitivanja povrede konkurencije“, saopštila je Komisija za zaštitu konkurencije.\nAutobuska stanicaNiš ekspresperonske kartePutnici\nTeška nesreća: Sleteo s nadvožnjaka i pao na šine, automobil potpuno smrskan (VIDEO)


Početna strana Video igre PS3\nNabijena emocijama, prelepa i sa neuporedivim likovima, igra Heavenly Sword u punom sjaju otkriva izuzetnu moć PLAYSTATIONA 3. Dramatična borba iz osvete prati Nariko, heroinu vatreno crvene kose, u potrazi za okupatorskim Kraljem i njegovom vojskom.\nHeavenly Sword objedinjuje žestoku akciju i prizore najboljih akcionih filmova sa revolucionarnim borbama slobodnog stila. Možete slobodno birati između raznih vrsta mačeva i široke palete oružja dok ste u pokretu. U borbe je integrsana najnovija tehnologija fizikalnih karakteristika, a rezultat je destrukcija epskih razmera dok uništavate neprijatelje i okolinu. Borite se u raskošnim okruženjima sa elegancijom i stilom - u oblacima, iznad vode, u krošnjama stabala i na mnogim drugim mestima. Neprijatelji poznaju složenu borbenu koreografiju i mogu napadati jedan na jedan, u grupama od nekoliko desetina, čak u bataljonima od po hiljadu ljudi, donoseći veštačku inteligenciju u realnom vremenu na dosad neviđeni nivo.


Oralna hirurgija i implantologija – ProDent\nOralna hirurgija i implantologijadentadmin2017-12-01T09:10:32+00:00\nUkoliko se oboljenje zuba , ne moze resiti konzervativnim endodontskim putem , oralna hirurgija je resenje.\nPostoji citav niz zahvata:\n-vadjenje zaostalih korenova zuba\n-vadjenje neizraslih ( impaktiranih ) zuba odnosno umnjaka\n-hiruski zahvat na mekom tkivu ( hiruska intervencija izvodi se u sterilnim uslovima i u lokalnoj anesteziji , sasvim bezbolno)\nMlecni zubi-stalni zubi-imlantati\nGrana stomatologije koja se bavi ugradnjom zubnih implantata.\nPredstavlja relativno mladu oblast u stomatologiji , ali zasigurno je oblast koja se munjevito razvija, koja pacijentima nudi nadoknadu jednog ili vise zuba, koji bi ranije bili osudjeni na nosenje proteza ili brusenje zdravih zuba u cilju izrade mosta.\nUrgradnjom impantata budite sigurni, da ste priustili sebi veoma kvalitetno resenje , koje se moze uporediti sa ponovnim nicanjem zuba.\nOsnovni preduslov za ugradnju implanta je postojanje dovoljne količine kvalitetne vilične kosti na mestu planirane ugradnje. Ukoliko se pregledom i analizom rengen snimaka ustanove nepovoljne dimenzije kosti, primenjuju se tehnike nadoknade (augmentacije) kosti savremenim biomaterijalima, nakon čega sledi postavljanje implanta.\nU principu, gotovo svakome je moguće ugraditi zubni implantat, nekih apsolutnih kontraindikacija nema ma da postoje određena stanja i oboljenja koja zahtevaju posebnu pažnju. Idealni kandidat za ugradnju zubnog implanta je pacijent dobrog opšteg zdravstvenog stanja, sa dobrom oralnom higijenom i zdravom usnom dupljom.


Vesti Autor:Beta30. nov. 202117:35 > 18:10\nCentar za slobodne izbore i demokratiju saopštio je da po nalazima istraživanja o tražnji za digitalnim veštinama i kompetencijama medijskih profesionalaca, mediji prepoznaju značaj usavršavanja digitalnih veština u medijskom sektoru.\nCeSID je naveo da spremnost da zaposlene u medijima pošalju na plaćene obuke, koje bi za cilj imale unapređenje digitalnih veština i kompetencija u medijskom sektoru pokazuje 75 odsto medija u Srbiji. Precizirano je da je među njima 55 odsto medija koji ističu da je ovo važna tema za obuke kao i 20 odsto onih koji bi bili spremni, „iako veruju da ima i bitnijih tema“.\nUpitani da li bi oni kao medij bili spremni da sami organizuju ili plate obuke za zaposlene u cilju unapređenja digitalnih veština i kompetencija, njih 27 odsto je odgovorilo da su spremni i da veruju da je to jedna od važnijih tema za obuke.\nUkazano je i da su to nalazi iz istraživanja o tražnji za digitalnim veštinama i kompetencijama medijskih profesionalaca na medijskom tržištu Srbije, koje je tokom leta realizovao CeSID, uz podršku Misije OEBS u Srbiji. Navedeno je da „istraživanje pokazuje veliki prostor za unapređenjem digitalnih veština, bez obzira na očit napredak u nekoliko poslednjih godina, a posebno za vreme pandemije“ koja je, kako je ocenjeno, „ubrzala sve digitalne procese unutar medija“.\nSkoro polovina medija (njih 46 odsto) veruje da je nivo digitalnih veština među njihovim kolegama u sektoru dobar a dve petine medija smatra da su digitalne kompeticije osrednje (40 odsto), navodi se usaopštenju. Dodaje se i da je 14 odsto medija navelo da su digitalne veštine u medijskom sektoru odlične.\nUkazano je da medijski profesionalci uočavaju zavisnost između nivoa digitalne pismenosti i kvalitetnijeg funkcionisanja medija, „pa tako 74 odsto medija navodi da veća digitalna pismenost u velikoj meri može da doprinese kvalitetu rada medija“.\nU pogledu tehničkih i IT veština, ukupno 70 odsto medija prepoznaje potrebu za daljim usavršavanjem u oblasti montiranja snimljenog sadržaja u TV prilog ili u neki drugi video sadržaj za digitalnu platformu. Navedeno je i da 61 odsto medija ima potrebu za obukama kada je u pitanju rukovanje tehničkom opremom koju koriste, dok njih 84 odsto ima potrebu za obukama iz oblasti korišćenja platformi za razmenu sadržaja i saobraćaja.\nUkazano je i da 84 odsto medija ima potrebe za unapređenjem veština u korišćenju sistema merenja posećenosti medija (audience measurement), dok je korišćenje naprednih tehnoloških platformi (ad serving, programmatic platforms) za unapređenje prodaje oglasnog prostora na digitalnim kanalima prepoznato kod 84 odsto medija. Da su im neophodne obuke iz korišćenja dizajnerskih programa reklo je 78 odsto medija, dok je 61 odsto medija prepoznalo potrebu za obukama iz oblasti održavanja veb sajtova na nekoj od dostupnih platformi, preneo je CeSID.\nIstraživanje u okviru projekta „Podrška odlučivanju zasnovanom na podacima na medijskom tržištu rada: unapređenje digitalnih sposobnosti medijskih profesionalaca“ je imalo za cilj da analizira tražnju na medijskom tržištu za digitalnim veštinama i kompetencijama medijskih profesionalaca. Urađeno je sa različitim grupama medijskih profesionalaca (donosioci odluka/seniorske pozicije u medijima, akademska zajednica i medijske asocijacije) u Srbiji i uz kombinaciju kvantitativnih (anketa) i kvalitativnih metoda (dubinski intervjui i fokus grupe).


Nina Stojanović: „Konačno smo na okupu i visoko motivisane za trijumf Srbije“ // Domaća scena // Teniski Savez Srbije\nPoslednji meč pre dolaska u Srbiju Nina je odigrala u Majamiju kada je savladala 28. teniserku sveta Putincevu.\n„Za plasman u osminu finala Majamija trebala sam da odmerim snage sa Osakom, ali sam na žalost taj meč morala da predam bez izlaska na teren. Istegnuće mišića noge me je zaustavilo i nisam smela da rizikujem dalju povredu. Usledio je oporavak, terapije. Nadam se da ću biti spremna za kanađanke, terapije su i dalje u toku“.\nZa Fed kup tim Srbije debitovala je 2014. u Montrealu upravo protiv Kanade kada je odigrala fantastičan meč i zabeležila pobedu u dublu. Do sada ostvarila devet pobeda za nacionalni tim u našoj najjačoj ženskoj selekciji i isto toliko poraza.\n“Da, nikada neću zaboraviti taj meč u Montrealu, iako rezultatski nije imao značaj, meni je značio puno, Jovana i ja smo savladale svetski top dubl u tom meču, zabeležili poen za našu zemlju. Moj debi u Fed kup reprezentaciji krenuo je pobedom što je meni jako puno značilo jer sam bila navikla sebe da igram za reprezentaciju tokom cele juniorske karijere I sa juniorskom selekcijom Srbije imam osvojeno Evropsko ekipno zlato u konkurenciji do 18 godina. Želja mi je da to isto doživim sa mojim koleginicama i u ovom timu koji od ove godine nosi novi naziv Bili Džin King kup. Znam da je želja svih nas da podignemo šampionski pehar, da donesemo zlato Srbiji, konstantno vredno radimo kako za svoje lične karijere tako i za nacionalni tim i verujem da će nam se ta želja i ostvariti ako ostanemo dosledne sebe“ – kaže 87. teniserka sveta.\nPre deset godina, februara 2011. Srbije je ugostila Kanadu u Hali Spens u Novom Sadu kada smo u drama susretu izvojevali veliku pobedu, a heroji tog trijumfa bile su Bojana Jovanovski i Aleksandra Krunić. Usledio je odlazak u hladni Montreal gde su naše devojke poražene, treći sudar uslediće u Kraljevu 16. i 17. aprila 2021. pod novim okolnostima koje diktira planetarna pandemija virusa korona.\n„Prolazimo kroz još jednu „mehur“ priču, PCR testiranja, ali to je nešto na šta smo se već navikli, to nam je svakodnevnica u našim individualnim takmičenjima. Neće nam biti ni prvi put da igramo pred praznim tribinama i to je nešto što nam je svakodnevnica, ali nam je žao što neće biti naše publike da nas bodri i bude nam vetar u leđa u ovom veoma važnom i teškom meču. Nismo dugo imale priliku da igramo kod kuće, još od meča sa Australijom u Zrenjaninu 2017, ali šta je tu je, važno je da budemo na visini zadatka i da na kraju Srbija slavi plasman u plej of“ – rekla je Stojanovićeva koja je kandidat da Srbiju predstavlja na Olimpijskim igrama u Tokiju 2021.\n“Najpre da pobedimo Kanadu, a zatim borba i dobre partije na VTA takmičenjima koja će doneti i taj san svakog sportiste, plasman na Olimpijske igre koje sun a dohvat ruke i verujem da ću se naći na smotri najboljih sportista sveta” – zaključila je Nina Stojanović.